Ribera Sanchis, Carlos - Auñamendi Eusko Entziklopedia\nPintorea eta arte-kritikaria. Carlos Ribera Sanchis Alciran (Valentzia) jaio zen 1906. urtean. 1976ko urtarrilaren 18an zendu zen.\nRiberaren aita, Jose Ribera Gomis, 1914. urtean Madrilera joan ostean, Espainiako lehen odontologo eta erradiologoetako bat bilakatu zen.\n1920an, zezen-korrida batera joan zen Talavera de la Reinan eta Joselito torero ezaguna harrapaketa baten ondorioz hil zen. Carlos Riberak, garai hartan 13 urte zituela, harrapaketako faseen marrazkiak egin zituen eta Madrilgo egunkari guztietan argitaratu ziren, hori izan baitzen jasotako dokumentu grafiko bakarra.\n20ko hamarkadan, medikuntzako ikasketak egin bitartean, ikasketa artistikoak ere egin zituen Madrilgo San Fernando Arte Ederren Akademian. Han garaiko Madrilgo askotariko mundua ezagutu zuen eta Salvador Daliren ikaskidea izan zen. Sarritan joaten zen Unibertsitateko egoitza ezagunera. Bertako zenbait adiskidek mundu mailako ospea lortu dute: Garcia Lorca, Luis Buñuel, Rafael Alberti eta abar.\n1928. urtean, bi ikasketak amaitu zituen, medikuntzakoak espediente onarekin eta arte ederretakoak 500 pezetako aparteko sariarekin.\n1930ean Donostiara joan zen. Jarduera artistiko handiko garaiari ekin zion, koadro eta marrazki ugari erakusgai jarri zituen eta kubismoa, surrealismoa, naturalismoa, inpresionismoa eta abar probatu zituen. Arteta, Zuloaga, Ortega y Gasset, Picasso eta Einstein ezagutu zituen.\n1934an, Tellaeche, Landi, Juan Cabanas eta Jesus Olasagastirekin batera Gu elkarte ahaztezina sortu zuen, garaiko kezka artistikoen kondentsazio donostiarra.\n1937an Juanita Azkaraterekin ezkondu zen. 1942an La Voz de España egunkariko arte-kritikari gisa hasi zen 1956 arte. Beste donostiar batzuekin batera, Gipuzkoako Kultura Zirkulua eta Ateneoa eta Gipuzkoako Artisten Elkartea berpiztu zituen. Denboraldi luze hartan erakusketak eta lehiaketak antolatu zituen, hitzaldiak eman zituen eta gazteei orientazioa eskaini zien, hala nola Menchu Gal, Amable Arias, Rafael Munoa eta beste batzuei.\nHorrez gain, pintatzen jarraituko du eta Gipuzkoako artisten hainbat erakusketetan hartuko du parte; baita Hispanoamerikako Arte bienalean (1951) ere eta sariak eta ohorezko aipamenak lortuko ditu. Euskal paisaia du gai nagusi, baina baita natura hila, erretratuak eta abar ere. Ehun obra baino gehiago egin zituen.\n1956an Donostiako kultura-zinegotzi eta alkateorde izendatu zuten. Ildo horretatik, bere eginkizunarekin jarraitu zuen, udal arte-aretoak antolatzen eta prestigioa ematen.\nLa Voz de España eta beste hainbat argitalpen idazten ere jarraituko du. Epaimahaiburu izango da eta katalogoetako hitzaurreak idatziko ditu. Humanistikoak eta apur bat ironikoak diren Riberaren askotariko artikuluek (800 inguru) artista handiei eta tokiko eta estatu mailako erakusketei buruzko artea jorratzen dute, oro har, baina baita filosofia, oroitzapenak, elkarrizketak, bidaiak eta abarri buruzko gaiak ere. Euskadiko eta garai hartako giro artistikoaren eta intelektualaren aparteko testigantza osatzen dute.\nBat-batean hil zen 1976ko urtarrilaren 18an, jardueraren erdian. Egun batzuk lehenago hitzaldia emana zuen Jesus Olasagasti bere adiskide minaren omenez egindako erakusketan.\nArtistaren heriotzaren ostean, Donostiako Aurrezki Kutxak haren lanaren atzera begirako erakusketa (1976ko maiatzean) eta mahai-ingurua antolatu zituen eta bertan Donostiako hainbat pertsonaiak hartu zuen parte, besteak beste, Jose Berruezo, Jose Luis Banus, Aranaz Darras eta Rafael Munoak. Hainbat aldizkarik eta argitalpenek hitz egin dute Carlos Riberaren lanez eta zenbait lan ere erreproduzitu dituzte: Arte y artistas vascos en los años 30 (Gipuzkoako Foru Aldundia), Argazkiak, IV. liburukia, Fotografias 1951-1960 (Gipuzkoako Aurrezki Kutxa), Enciclopedia Vasca eta abar.\n2006ko azaroan, artistaren jaioterri izan zen Alcirako (Valentzia) Udalak eta Kultura Elkarteak omenezko erakusketa antolatu zuten, artistaren jaiotzaren mendeurrena eta heriotzaren 30. urtemuga zela eta.\n2007an, Kutxa Boulevard Aretoak Carlos Ribera Sanchisen erakusketa antologikoa egin zuen. 1976an artista hil zenez geroztik ez zen haren lana erakusgai jarri Euskal Herrian.


Concha Prada, topaketa Artiumen\nAsteartea, 2019(e)ko Ekainaren 11a 14:50\nArtium Bildumakoa den eta Oroi. Queda mucho pasado por delante erakusketan ikusgai dagoen Polvo argazki sailaren egilea\nConcha Prada artistak parte hartuko du datorren ostegunean, ekainak 6, Arte Garaikidearen Euskal Museoaren Bilduman dauden sortzaileekin harreman zuzena izateko aukera ematen duen Artistak gurean programaren hurrengo saioan. Museoaen Hegoa aretoan, Oroi. Queda mucho pasado por delante erakusketaren barruan ikusgai dagoen Polvo argazki sailaren egilea da Prada. Arte garaikidea ezagutarazteko xedea duen programa honek EDP Fundazioaren babesa du. Concha Pradaren hitzaldia 19:00etan hasiko da eta Emanaldi aretoaren eta erakusketa aretoaren artean egingo da. Sarrera doakoa da.\nConcha Prada (Zamora, 1963) argazkilaritza garaikidearen esparruko artista ezagunenetako bat da Espainian. Haren irudi harrigarriek oso eszenaratze zaindua dute batzuetan eta, besteetan, eguneroko eta etxeko objektuetan abstrakzioa, xehetasunaren arreta eta zatia bilatzea. Lehen tankerakoak dira sail batzuk, esate baterako El cuento de la lechera, eta bigarrenekoa, berriz, une honetan Artium Museoaren Hegoa aretoan ikusgai dagoen Polvo saila, 2004koa.\nIkuskizun kosmiko gisa deskribatu izan den sail honetan, etxeko hautsa aukeratu du Concha Pradak arretagai, gizakiok beti inguruan daukagun elementu bat gehienetan ohartzen ez bagara ere. Artistak errealitate horren elementu txikienak bereizi ditu mikroskopioaren bidez begiratu eta argazkiak ateratzeko. Argazki multzo horrek irudi abstraktuak erakusten ditu itxuraz, baina berez errealitate ikusezin batekoak dira, unibertsoaren beste muturrean kokatuak.\nPolvo saileko argazkiez gainera, Concha Pradaren Ciudades invisibles saileko beste lan bat ere badauka Artiumek bere Bilduman, Plaza de San Agustín, Valencia, 1998koa.\nArtistak gurean Artiumen eta EDP Fundazioaren programa bat da, Artium Bilduman dauden artistak aurrez aurre ezagutzeko aukera ematen duena. Sortzailearekiko harreman zuzen horrek haren lanaren eta lan-prozesuen ezagutza sakonagoa izateko aukera ematen du eta, horrekin batera, baita arte garaikidea egungo gizartean garrantzitsua egiten duten mekanismoak ere.\nArtistak gurean. Concha Prada\nArtelanaren fitxa (katalogoa) Irudia Concha Pradaren webgunea\nConcha Prada, Polvo lanaren egilea\nEkainaren 6an, osteguna, 19:00etan. Sarrera doan\nEDP Fundazioaren babesarekin


Azala / Ideiak / Campañas / Jokoa ikasketarako estrategia gisa erabili ('Gamifikazioa' ikasgelan)\nHori dela-eta joko horien diseinu digitaleko teknikak, eta joko horien psikologia, dinamika eta baliatzen duten teknologia ikertzen eta era masiboan erabiltzen ari dira hainbat arlotan, hala nola, marketinga, giarte-sareak, osasuna, giza baliabideak eta prestakuntzan, besteak beste. Estrategia honi 'gamifikazio' deritzo (ingelesezko 'gamification' terminotik hartua), eta beste helbururik ez du, testuinguru jakin batean elkarreragina erakargarriago egingo duen jolas esperientzia atseginaren bidez erabiltzailearen parte-hartzea eta fidelizazioa bultzatzea baizik.\nJokoan oinarritutako ikasketa ari da hezkuntzaren esparruratzen ere, nahiz eta era apal samarrean oraindik ere. Izan dezagun kontuan irakasle askorentzat joko, ikasgela estrategia metodologikoa baino, oraindik helburu didaktikorik gabe sari modu bat dela, eduki kurrikularrik gabeko hutsuneetan ikasleei barietatea eta dibertimendua eskaintzeko modua baino ez dena. Alabaina, jokoa, distrakzio eta dibertimendu hutsa gabe, izan daiteke ikasleen abilezia batzuk garatzeko laguntza eta ikasketa esanguratsu eta atsegineko esperientzia eskaintzen duena, bere ikasketan aurrera egitera eta ardura aktiboki hartzera bultzatuko dituena.\nBerrikus ditzagun jokoa ikasgelako estrategia gisa erabiltzea justikatzen duten jokoan oinarritutako ikasketaren aspektu batzuk:\n1. Ikasleen parte-hartzea sustatzen du.\nJokoak parte hartzera bultzatzen du ikaslea eta ikasteko gogorik gutxienekoengan edo oso 'jolastiak' ez direnengan ere interesa pizten du, sistemaren arauetan aldaketa gertatu dela sumatzen baitute, eta hala, jakin-mina eta parte hartzeko gogoan sortzen da berengan. Jokoaren esperientziarekin ohituago daudenentzat, berriz, eroso sentitzen diren ikasketa-ingurua gertatzen da eta arrakasta izateko aukera handiagoak antzematen dituztena. Mekanika desberdinak erabil daitezke erabiltzailea parte hartzera bultzatzeko, hala nola, objektu bilketa, puntuak, sailkapenak eta mailak. Garrantzizkoena jokalarientzako sari erakargarriak asmatzea da. Gainera, jokoa diseinatzeko fasean zein trebezia edo prozesu indartu nahi ditugun erabaki behar dugu. Sari adibide bat 'badgeak' dira, lorpen eta gaitasun pertsonal adierazle eta insigniak, jokoa burutu ahala etapa bat amaitutakoan sari gisa edo ekintza jakin bat behar bezala burutakoan sari gisa eskura daitezkeenak.\n2. Irakaskuntza-ikasketa esperientzia pertsonalizatuak.\nIrakasleok, irakasle garen aldetik, badakigu zeinen beharrezkoa den ikasle bakoitzari ikasketa-esperientzia pertsonalizatu bat ematea, ikasle den aldetik dituen premia eta abilezien araberakoa. Jokoak, bere izaera irekiagatik, ikasleari helburu garbi eta konetatuak eskaintzen dizkio, mailaz maila aurreratzeko aukera ematen diotenak bere abilezia eta ezagupen propioak landu eta doitu ahala.\n3. Eduki jakinak sartzeko eta ikasketa esanguratsua bultzatzeko era.\nBadira eduki kurrikular batzuk beren abstrakzio mailagatik eskuragarriago eta esanguratsuago gertatzen direnak joko formatoan aurkezten direnean. Gainera, jokoak arau eta helburu argiak izan ohi ditu, eta horrek ahalbidetzen dio ikasleari unean-unean zer eskatzen zaion jakitea, edo, aurrera egin ahala eta jokoaren beraren arauak jarraituz gero zer gertatuko den. Etapako helburuak argiro zehazteak bere ikasle rolaz jabetzen eta nola hobetu dezaketen beren kabuz deskubritzen laguntzen die.\n4. Soluzio eta ikuspuntu desberdinak esperimentatu.\nJoko askotan, eta batik bat rol-joko eran diseinatzen diren jokoetan, ikasleei problema beraren soluzio alternatiboen ikuspuntua eskaintzen zaie, eta hori lagungarri zaie beren analisi gaitasuna eta espiritu kritikoa ernatzeko. Horrela, ikasleek problemak ikuspuntu desberdinetatik aztertu eta atzemateko eta abilezia kreatiboak lantzeko gaitasuna garatzen dute.\n4. Talde giroa sustatu.\nJokoak taldeko espiritua, elkarrekin eta elkarren artean ikastea eta lankidetza sustatzen ditu indarrak eta ezagupenak batzeko laguntza estrategia moduan, hala, problema ebatzi arte elkarrekin aurrera egin ahal izateko. Zeregin berean eta helburu berak asumiturik batzuek besteak elkarren ondoan sumatzeak konfiantza eta konpromisoa sortzen ditu ikasleengan.\n5. Huts egiteko beldurra galdu.\nGarrantzitsua de ikasleei huts egiteko beldurra kentzea, esperimenta dezatela eta proba ditzatela gauzak egiteko era batzuk eta besteak porrot egiteko beldurrik gabe. Jokoa abiapuntu hartuta egiten den ikasketak ingurune seguruaren sentipena ematen du, hain zuzen, norberak behar adina aldiz saiatu daitekeen eta huts egin izanaren sentipenik izan gabe berriro hasi daitekeen inguruarena.\nThe Strong, jokoa ikertzen eta aztertzen duen erakunde amerikarrak (New York) era grafikoan atalkatzen du jokoaren kontzeptua hainbat elementuren inguruan, atal bakoitza emozio multzo jakinari konektatuta. Esate baterako, antizipazioa enpatia eta maisutasun emozioekin lotuko litzateke. Hor doakizue jokoari buruzko irudikapen grafikoaren gaztelaniazko itzulpen bat:\nLineako doako tresna bat baino gehiago daude ikasleari, taularen eta, zenbaitetan, jokoaren arauak berak, diseinatzen parte hartzearekin batera, ikasketaren jolas esperientzia eskaintzen diotenak. Hona hemen batzuk:\nIkasleek joko-taulan ibilide bat marrazten dute pertsonaia gidatzeko. Jokoaren mailak bakoitzak tresna berriak ikasi izana eskatzen du eta taldean soluzioak bilatzea.\nFisikako jokoa da. Ikasleek joko-ingurune bat sortzen dute blokeak eta maldak erabiliz bola behar den norabidean gidatzeko. Indarra, bultzada bezalako edukiak gero eta konplexuago bihurtzen dira jokoan aurrera egin ahala.\nEraikitze, abentura eta biziraupen jokoa ikasleari ikusmen espazial garatzea ahalbidetzen diona.\nTresna honen bidez sor daitezke irudi baten inguruko elkarreragineko jokoak, aukera anitzeko galdera-sortak, geografia mapei buruzko jokoak, ikasleek lehiaketa txikietan elkarri erronka jotzeko eta eduki kurrikularrak berrikusteko. Jarduera eta joko horietako asko parteka daitezke Purpose Games plataformako beste erabiltzaile batzuekin.\nPertsonaliza daitekeen grafikoen editore baten bidez ikasleek sor ditzakete era guztietako jokoak, hala nola, arcade erakoak, plataformetako jokoak, fisikako puzzleak, abenturetakoak, espaziokoako, etab.\nIkasleek bideojokoak diseinatzen ikasteko plataforma bat.\neTwinning-en ere baditugu jokoetan oinarritutako proiektugintzako praktika onen ereduak; hor doakizuea interesgarrien iritzi diegunen bilduma bat.\nAsmatutako hotel-kate bat eraiki eta kudeatzeko enpresa-proiektua da, eta nazio bat baino gehiagotako ikasle-taldeek (Espainia, Eslobakia eta Txekiar Errepublika) ekipamenduaren diseinua eta ekoizpena lantzen dituzten, orriska turistikoak, bezero-turisten bilaketa eta sortutako hotel-kateetako zerbitzu batzuetako eta besteetako arreta. Herrialde bakoitzean irakasle-ikuskari batek egunero ikuskatzen ditu lanak eta kalitate izarrak esleitzen burututako fase bakoitzari.\neTwinning-eko proiektua da izen bereko filman oinarritua. Argumentua zeraren inguruan sortu da: matematikari talde bat, PDAz hornituta, etxalde misteriotsu batean duten hitzordu batera bildu da. Luxuz apaindutako gela batean itxita daude, eta halako batean beren gailu mugikorretan buruhausgarri eta igarkizunak jasotzen hasi dira. Puzzle bat asmatzen minutua baino gehiago behar izaten dutenetan... gela hori estutu egiten da! Hormak mugitu egiten dira, eta itxitako esparru hori gero eta estuago eta itogarriago egiten da. Proiektu garatzeak aukera eman zuen gelaren 3D maketa bat sortzeko, asmakilo matematiko biltegi bat eta bideojoko bat, besteak beste. Informazio guztia honako webgune honetan kontsulta daiteke.\nIkasle italiarrak eta espainiarrak ondarea, arte, tokiko historia, tradizioak eta folklorea eta mitologiaz ikertzen ari dira heroi mitologikoaren hamabi lanen simulazio-joko batean. Lana Webquest eran abiatzen diete ikasleei, eta irakasleek zeregin bakoitzaren garapena gainbegiratzen dute.\nIkasle finlandiar eta espainiarrek hiri europar batean era birtualean elkartzea erabaki dute, jatorrizko bi herrien arteko linea imaginarioaren erdibidean. Eta antolatu nahi den edozein bidaiatan bezala, finantzamentua lortu behar da eta zer behar den, guztia aurreikusi. Nazio bietariko ikasleek osatutako taldeak elkarren arteko lehiari ekiten diote, eta irabazlea adostutako hirian lehenen elkartzen den taldea izango da. Beren ibilbidean topatuko dituzte eragozpenak, eta eragozpen horien beren bitakora kaieran artxibatuta geratuko dira. Beren bidaian hautatu behar dituzte garraiobidea, ibilbiderik egokien koordenatu sistema baliatuz eta mapan puntuak kokatuz, esploratu behar dituzten bidean topatzen dituzten hiriak beti meteorologiari adi, indarrean dauden monetak eskuratzeko modua egin behar dute... Gainditutako proba bakoitzak kreditu birtual bat sortzen du, eta kreditu hori erabiltzen dute bidaiaren hurrengo etaparako beharrezkoa den erregaia erosteko. Proiektuaren TwinSpacerako lotura.\nERRONKA JOTZEN DIZUEGU\nEspero dugu artikulu honek jokoaren dinamika ikastetxean sartzeko zuen gogoa pizteko balio izatea, eta zuen eTwinning proiektuetan probatzen ausartzea. Hala balitz, nahi genuke zuen proposamenen berri izan. Honako hau proposatzen dizuegu horretarako. FACEBOOKeko gure eTwinning taldeko partaide egin zaitezten gonbita luzatzen dizuegu, eta eman diezaguzuela eTwinning proiektu baterako (amaituta egon nahiz ez egon) zuen 'gamifikazio' asmoaren berri: helburuak, edukiak, zereginen esleipena eta ikasle talde-landeak sortzea, beste arlo kurrikular batzuk ere sartzea, tenporalizazioa, baliabide teknikoak, ebaluatzeko alderdiak, etab. Zuen proposaman helarazteko epea 2013ko otsailaren 10etik martxoaren 10era artekoa da. Proposamen kreatiboenen artean bat hautatuko dugu irabazle eta 16 GBeko BQ Edison Tableta bat emango diogu sari. Gainera, helarazitako proposamen bilduma argitaratuko dugu gure webean aurrerago.\nIrudien iturria: eTwinning LZNren fotokonposizioak elegantthemes.comeko erabilera libreko ikonoetatik abiatuta, linean jokoak sortzeko hango eta hemengo doako tresnen pantailazoak eta gamifikazio praktika ontzat hautatauko proiektuen TwinSpace-etako irudiak.


Wilderrek egingo lukeen bezala: 'What's eating Gilbert Grape?' (1993) - Norbaitek Arnie ikusi al du?\n'What's eating Gilbert Grape?' (1993) - Norbaitek Arnie ikusi al du?\nWhat's eating Gilbert Grape? pelikularen zati batzuk ikusita nituen soilik, orain pelikula osoa ikusi dudala, hau komentatzeko unea dela erabaki dut.\nOndo landutako drama honen izenburua euskaraz, "Zerk arduratzen du (edo zerk kezkatzen du) Gilbert Grape" izango litzateke, gutxi gora behera. Endora izeneko herri batean kokatzen da, toki lasai bat non ezer gertatzen ez den. Gilbert Grape (Johnny Depp) mutil gaztea da eta herriko supermerkatuan lan egiten du. Ardura ugari ditu eta hauek nolabait honen bizimodua baldintzatzen dute, ez da aske bizi. Honen aitak bere buruaz beste egin zuenetik, Gilbertek bi arreba, ama gizena eta arazo mentalak dituen anaia, Arnie, zaintzeko ardura du; bere familiarekiko duen konpromisoa itzela da. Gilberten helburu bakarra pertsona ona izatea da. Nahiz eta ama familiaren zutabe nagusia izan, karga handi batean bilakatu da bere seme- alabentzat. Gilbertek ez du inoiz bere nahi edo desiretan pentsatzen, ez du horretarako denborarik, Beckyrekin topo egiten duen arte.\nBecky emakume gazte bat da. Hau bere amonarekin karabana batean igota bidaiatzen dabil. Gilberten muturreko pertsona da, ez da inguratzen dion horretaz gehiegi kezkatzen, bere bizitza bizitzera mugatzen da leku batetik bestera bidaiatuz. Gilbert maiteminduko duen espiritu libre bat da Becky. Pelikulan amodio istorioa bigarren maila batean garatzen den arren, oso garrantzitsua da Gilberten pertsonaiarentzat, honek bere bizitzan lehen aldiz, zerbait desiratzen duelako. Orokorrean, pelikulak planteatutako egoera nahiko dramatikoa den arren, itxaropentsua den pelikula bat dugu.\nPelikulak istorio polit bat kontatzen digu. Honetan Johnny Depp eta Leonardo DiCaprio gaztea besteen gainetik nabarmentzen dira. Lehenak interpretazio lan on eta naturala egiten du. Bigarrenak, bere bizitzan egindako interpretazio hoberenetariko bat gauzatzen du, Arnieren pertsonaia sinesgarri bihurtuz. Ikustea merezi duen pelikula da.\nEgilea naiara_glez en 17:58\nEtiketak Johnny Depp, Juliette Lewis, Lasse Hallström, Leonardo DiCaprio, What's eating Gilbert Grape\n'The kids are allright' (2010) - Amerikar familia ...\n'The Hunger Games' (2012) - Sugarrak piztuko dituz...\n'La guerre est déclarée' (2011) - Romeo eta Juliet...\n'Chocolat' (2000) - Bizitzaren plazer txikiak\n'What's eating Gilbert Grape?' (1993) - Norbaitek ...\n'Titanic' (1997) - I'm the king of the world!\n'Intouchables' (2011) - Baikorrak izan gaitezen!\n'Los pasos dobles' (2011) - Pertsonatik pertsonaia...


txintxarri.eus: Break-fast otordu arriskutsua!\nBreak-fast otordu arriskutsua!\nNerea Segura 2017/12/1 9:10\nBi motatako pertsonak daude: goizean goiz jaikitzen direnak gosaltzeko; edo iratzargailua itzali eta beste 5 minutu lo egiten dutenak. Zu zeinetakoa zara?\nWikipediak dioenez, gosaria gaueko loalditik jaiki ondoren hartzen den lehen otordua da (gose+ari). Jatordurik garrantzitsuena al da? Ez! Egunero, kaloria eta mantenugai batzuk beharrezkoak dira. Osasungarriena haiek egunean zehar banatzea da, energia aldaketa zakarrak eragin gabe; hau da, erregulartasun gluzemikoa lortuz (bai, diabetikoak bezala). Horregatik, ordu asko hozkada probatu barik ez pasatzea aholkatzen da: 4-5 jatordu egitea. Baina otordu-gakoa da jardunaldia ondo hasteko: etekin fisikoa eta buru-konzentrazioa hobetzeko, umore aldarteak saihesteko, eta pisu igoerari erraxago aurre egiteko (beti ere, osasuntsua bada).\nZer gosaltzen duzu egunero? Erantzuna baldin badakizu, ziurrenik gaizki egiten duzu; edo gutxienez, errepikakorra da: colacao gailetekin; kafea, laranja-zukua eta integral-gailetak; goizero! Ez zaio behar adinako garrantzirik eman eta breakfast-a fastfood bihurtu da. Gosarirako hamaika produktu espezifiko daude, beharrezkoak ez direnak. Zerealak (krispiak) aspaldi dieta holistiko baten parte izateko sortu ziren, heste-osasuna hobetzeko; hala ere, salmenten boom-a azukrea gehitutakoan gertatu zen. Berdin, zuku eta gailetekin —eta ez dakit zer den okerrago: ez gosaltzea edo eguna azukre-gaindosiarekin hastea—. Gosari idealik ez dago, baina jaten duzunaren artean zenbat da janaria?


Lege oharra — Debegesa - Debabarreneko Garapen Ekonomikorako Elkartea\nInformazioaren eta Merkataritza Elektronikoaren Gizartearen Zerbitzuen Legeak (LSSICE) bere 10. artikuluan xedatzen duena betez, jasota geratzen da www.debegesa.eus domeinu-izena duen webgunea DEBEGESA S.A-rena dela (IFK zenbakia: A20098349; DEBEGESA S.A, Azitain Industrialdea 3 bis, 20600 Eibar (Gipuzkoa); Tlf. 943 820 110, Fax. 943 200350.\nwww.debegesa.eus webgunea CodeSyntax enpresak garatua izan da.\nwww.debegesa.eus webguneak, bere egitekoa betetzeko, testu-edukiak, eduki grafikoak, ikus-entzunezkoak, plastikoak, informatikoak eta teknikoak banatzen ditu. Aipatu edukien copyright-a Debegesako arduradunarena da, eta, eduki horiek erabiltzaileak erabili ahal izateko, erabiltzeko kondizio hauetan jabetza intelektualaren eskubideen gain zehazten diren klausulei jarraitu behar zaie.\nwww.debegesa.eus webguneko edukiak obra intelektualtzat hartzen dira eta Estatuan eta Europan indarrean dagoen Jabetza Intelektualaren Legeak babestuta daude. Copyright-aren titularrak baimena ematen du edukiak baldintza hauen arabera erabiltzeko:\nwww.debegesa.eus webgunera estekak ezartzeko kondizioak. www.debegesa.eus atari hezigarriarekin hipertestuak ezartzea nahi duten zerbitzu-emaileek posta elektronikoko helbide honetan eska ditzakete: komunikazioa@debegesa.eus. LSSICE legearen 17.1 artikuluan ezarritakoaren arabera, titularrak, edukietara edo bilaketa-tresnetara egindako estekak ezabatu edo baliorik gabe utz ditzake, betiere legez kontrako jarduera edo informaziodun estekak direnean edo kalte-ordaina jaso dezaketen hirugarrenen eskubideak edo ondasunak kaltetzen direnean.\nWebgunearen titularrak, Debegesa-ko arduradunak, ez du bere gain hartzen jabetza intelektualaren legeak babestutako elementuei dagokienez erabiltzaileek egin lezaketen erabilera desegoki edo lege-urratze posibleen ondoriorik, ezta gai honi buruz zehaztu diren erabiltzeko kondizioak urratzeari dagokionez ere.\nDebegesako arduradunak www.debegesa.eus atariak jasotzen dituen eduki hezigarriaren eta informazioaren eguneratzea eta zehaztasuna zainduko ditu, betiere informazio orokorra denean eta ez pertsona edo erakunde edo organismo ofizialei dagozkien zirkunstantzia zehatzei dagozkienak direnean. Edukien autoreek emandako iritziez ari garenean, Debegesa-ko arduradunak ez du hartzen erantzukizunik bere gain, gunearen erantzule gisa ez baitu gunearen egiazkotasunaz edo zehaztasunaz edo zintzotasunaz erantzuten.\nDebegesako arduradunak ez ditu bere gain hartzen web gunean eskainitako zerbitzuetarako sarbideari, funtzionamenduari eta eraginkortasunari dagokienez une batean sor litezkeen akats teknikoen ondorioak, ezta aipatu zerbitzuak zergati teknikoengatik, zorizkoengatik edo ezinbestekoengatik eteteari edo bertan behera uzteari dagokionez ere.\nDEBEGESA SAk beretzat gordetzen du bere webgunearen edukian egokitzat hartzen dituen aldaketak aurretik jakinarazi gabe egiteko eskubidea. Bai webgunearen edukiei dagokienez, bai webgunearen erabilera-baldintzei dagokienez. Aldaketa horiek webgunearen bidez egin ahal izango dira zuzenbidez onartzen den edozein modu erabilita, eta derrigorrez bete beharko dira webgunean argitaratuta dauden bitartean eta ondorengo beste aldaketa batzuen bidez modu baliagarrian aldatu arte.\nSLL ziurtagiriak (Secure Sockets Layer)\nSSL ZIURTAGIRIAK autentikotasuna, pribatutasuna eta segurtasuna ematen dio DEBEGESA SAren eta erabiltzailearen arteko informazioari.\nDEBEGESA SAk segurtasun-ziurtagiri bat du, SLL ZIURTAGIRIAK konexio seguruak egiteko erabiltzen duena.\nProzesu honetan, konexioa segurtasunez egiteko zenbait parametro ezartzen dira, eta aurrez ezarritako giltzak erabiliz zehazten da, konexioa itxi arte bidalitako datuak kodetuz eta deskodetuz.\nLegezko ekintzak, lege aplikagarriak eta jurisdikzioa\nHalaber, DEBEGESA SAk beretzat gordetzen du egokitzat hartzen diren ekintza zibil eta penal guztiak aurkezteko ahalmena, baldin eta bere webgunea eta haren edukiak bidegabe erabiltzen badira, edo baldintza hauek betetzen ez badira.\nErabiltzailearen eta emailearen arteko harremana Espainiako lurraldean indarrean dagoen eta aplikagarri den araudiaren bidez arautuko da. Desadostasunik sortuz gero, alderdiek bere gatazkak arbitrajearen mende jarri ahal izango dute, edo jurisdikzio arruntera jo, jurisdikzioari eta eskumenari buruzko arauak betetzeko. DEBEGESA SAren egoitza GIPUZKOAn dago.\nArgibide gehiagotarako, edota iradokizunak edo proposamenak egiteko, komunikazioa@debegesa.eus edota erabiltzaileentzako arreta-zerbitzuko telefonora: 943 820 110 , edota posta-helbide honetara: Debegesa, Azitain Industrialdea, 3 bis, Eibar (20600).


"Atxikimendu handia dut hitzarekiko, niretzat nola esan inportantea da"\n2019ko ekainaren 16a, igandea | Ordua Euskal Herrian 07:16:13\nDurangoko Azokaren harira aurkeztu du lan berria, Lurrean Etzanda (Elkar), bere ibilbide musikaleko hamaseigarrena. Ruper Ordorikak ohikoa du estudioan zuzenean grabatzea, musikari guztiak batera alegia, eta tresneria analogikoa erabilita. Oraingoan, Kenny Wollesen (bateria), Simon Edwards (baxua) eta Leo Abrahams (gitarra) izan ditu lagun. Hitzak bereak dira, Dionisio Cañas poetaren testu bati eginiko moldaketa izan ezik.\n“Gure hizkuntzaren arnasak dituen joerak hartzen ditut kontuan, baina gero, hitz horiek ulertzen ez dituzten musikariekin elkartzen naiz diskoa egiteko. Hor dago musikaren indarra”.Monika del Valee/ Argazki Press\nNolakoa izan da Lurrean Etzanda disko berriaren sormen lana?\nOrain, Gasteizen bizi naizela, ohitura on bati heldu diot, eta noizean behin mugalari ohi batekin elkartzen naiz, Alberto de la Casarekin. Nire sparring pertsonala da, gogor jarduten dut berarekin. Abestiak erakusten dizkiot, elkarrekin jotzen ditugu... Albertori asko zor diote abestiok. Azukre Koxkorrak (Elkar, 2013) diskoarekin luze aritu gara biran, bitartean, gitarraz bakarrik sortu ditut abestitxo hauek.\nNazioarteko musikari profesionalak erakarri dituzu Elkar estudioetako saioetara.\nEz nekien aurten edo datorren urtean aterako ote nuen diskoa, baina aurreko jazzaldian John Zorn saxo-jotzailearekin etorri zen Kenny Wollosen bateria-jotzailea. Oso laguna dut Kenny, zazpigarren diskoa dut berarekin. Aipatu zidan Leo Abrahams gitarra-jotzailea (Brian Eno, Roxy Music, Blür) ezagutu zuela eta zerbait ikusi zion, nitaz gogoratzen omen baitzen hura entzuten zuen bakoitzean. Eta nik ideia hura gorde nuen. Diskoa egitekoa nintzela, Kennyrekin jarri nintzen harremanetan, eta Leogatik galdetu nion, ea interesaturik egongo ote zen. Bestetik, Simon Edwards baxu-jotzailea eta kontrabaxu-jotzailea ekarri dugu gurera. Zailena elkartzeko egunak aurkitzea izan da, musikari hauek bira askotan eta jende askorekin egiten baitute lan. Kantuok haiengana jotzea eskatu didate diskoa egiteko orduan.\nBeste sonoritate batzuk bilatze aldera?\nDagoeneko, disko asko egin ditut formazio desberdinekin... Pauso bat aurrera eman nahi nuen.\nElkarreko estudioetan, denak batera joz eta tresneria analogikoa erabilita grabatu duzue diskoa, ohikoa duzunez. Diskoari bizitasuna emateko?\nMusikan ez dago araudirik. Bada tresna bakoitza banan-banan grabatzen duenik, eta bizitasun handia lortzen duenik. Nire kasuan, lehenesten dut zuzeneko metodo hori, maite dudalako horrela grabatzea. Kantak zehatz landu eta gero, denok batera interpretatzea, kantaokin jolastea eta arnas hori harrapatzea izaten da nire asmoa. Horrelako saioei ekiteko oso zehatza izan beharra duzu. Kantuak oso borobilduak, finduak, ondo pentsatuak, ondo idatziak behar diuzu eduki ordurako. Nire asmoa izaten da denak elkartu eta momentu hori harrapatzea zintan, eta orain Elkarren egin daitekeen zerbait da. Gero, Azkaraten Jonanekin [Ordorika] landu izan ditut ahotsak, recordingak eta nahasketak.\nHitzei dagokienez, azken diskoetan bezala, zuk zeuk eginak dira. Berritasuna, edertasuna edota memoria, berriro ere, agertzen dira hitzetan.\nBetidanik gustuko izan ditudan gaiak landu ditut kantaotan. Gai ugari dago. Atxikimendu handia dut hitzarekiko, testua maite dut eta niretzat nola esan oso inportantea da. Hizkuntzak neurtzen eta behartzen du kantua. Gogoeta handiak egiten ditut kantuak izan behar duenaz, edota gure hizkuntzak zer onartzen duen, zein erritmotan diren aiseago. Beti dut gogoan entzule berezi bat, eta entzule horri zuzentzen natzaio. Entzule euskalduna dut gogoan, horregatik da niretzat inportantea nola esan. Hitzak ez dira ustekabekoak, kantuaren oinarri-oinarrian daude. Gure hizkuntzaren arnasak dituen joerak hartzen ditut kontuan, baina gero, hitz horiek ulertzen ez dituzten musikariekin elkartzen naiz diskoa egiteko. Hor dago musikaren indarra. Haratago zoaz, helburua berba eta doinua edo kanta izango litzateke, ahotsaren presentziarekin agian, hirugarren esparru batera heltzea, alor bat non kantuak gustura ibiltzen diren.\nDionisio Cañas idazlearen Zerutik gertu ez da ondo egoten poemaren moldaketa egin duzu.\nTestu guztiak dira nik eginak, salbu eta moldaketa hori, eta poema horrek lotura handia du izenburuarekin. Dionisiok 35 urte eman ditu erbestean, eta orain jaioterrira itzuli da, La Manchara. New Yorken ezagutu nuen, eta oso gogoko ditut bere lan kritikoak eta poesia. Diskoa ontzen ari nintzela, Dionisioren Lugar deritzon poema-liburua berriro ikuskatzen hasi eta poema hori aurkitu nuen, eta kantatzeko beharra sentitu nuen. Bera oso kontent dago abestiarekin, baina esaten du harritzen dela, testu hau ikusten duelako lagun bati belarrira esatekoa bezala. Baina berak idatzi duen bezala, “nik ez dut zerutik gertu bizi nahi, hemen egon nahi dut lurrean etzanda”. Hor kokatzen dut nire burua ere, lurrean etzanda, gure miseriak, heriotzaren berri, bizitza, alaitasuna, gorrotoa, lagunak, arerioak, zernahi entzuteko.\nHainbat generotan murgildu zara.\nDisko anitza da, bai formalki baita interpretazioan ere, badu argitasuna eta freskotasuna, hurbiltasuna. Inoiz baino libreago sentitu naiz grabatzerakoan ere, poliki-poliki estudioko lana laketuz noa, hastapenetako grabatze beldurrak uxatu ditut, eta orain gero eta gusturago aritzen naiz, momentukoa zintan jasoz, zuzenketak alde batera utziz.\nEz dakit zerk desberdintzen duen disko hau aurrekoetatik, baina iruditzen zait kristalezko bolaren barruan dagoen muin hori ukitu dudala. Horrelakoetan sentipen handi bat duzu, pauso bat eman ote duzun barrurantz, disko honekin badut sentsazio hori.\nMusikariek egindako ekarpenak zerikusirik izan du horrekin? Leo Abrahamsen gitarra, esaterako...\nBadakizu, musikari britainiar handi hauek kolore-paleta handia dute eta ez dira beldur esperimentutan sartzeko, ez dute aurreiritziz jokatzen, hori oso gauza polita izan da. Bestetik, horrek asko eskatzen dizu, azken finean, zeuk atondu duzu kanta hori, nahitanahiez baduzu iritzirik kantuaz, baina zure burua utzi behar duzu, ea nora garamantzan horrek, eta gauza harrigarria da, batzuetan espero ez duzun tokietan zein ondo zauden.\nEstiloen gainetik, abestia defendatu beharra dago? Sailkatzea kazetariok egiten dugun lana da agian?\nBeti pentsatu dut kantua genero bat dela bere horretan. Estiloetatik edaten du baina oinarrian oso jatorrizkoa da. Kantu on bat, estilistikoki, era askotan interpretatu daiteke. Estiloak ez du goratzen kantua, baizik eta alderantziz.\nKantu borobilaren bila aritzen zara?\nEz dakit, niretzat kantu ona kantu esanguratsua da. Hortaz luzaro hitz egin daiteke... Gero eta gehiago ari naiz ikasten eta, orain, gehienetan, musikatik abiatuta egiten ditut kantak. Sortzeko orduan izan beharreko askatasunak kezkatzen nau batik bat. Benetan kantu baten atzean dagoen motiboa, inoiz ezin da jakin. Beste zerbaitekin konektatzen zaituen zerbait da eta horren atzetik gabiltza. Gauza txikia da kantua. Baina era berean, musikak orekan jartzen ditu egungo aurrerapen guztiak, gizakiak behar du barrutik harago joan. Kantuak badu esanahi hori.\nBilboko Kafe Antzokian egingo duzu lehen aurkezpen kontzertua, abenduaren 20an. Zein da zure harremana hiri aldakor honekin?\nAzukre Koxkorrak diskoarekin asko ibili gara jendeaurrean. Eta aurten nire ohiko taldekideek denek disko bana argitaratu dute: Arkaitz Minerrek datorren astean aurkeztuko du bere bakarkako lehen diskoa; Hasier Oleagak udaberrian atera zuen diskoa; eta, Lutxo Neira ere, Kanadan dabil proiektu berri batekin. Hala ere, Kafe Antzokia zabaldu zenetik, urtero jo izan dut bertan, eta ez nuen huts egin nahi.\nEta Bilbo... Hemen hasi nintzen, aspaldi... Hemendik gertu dagoen Particular de Estraunza kalean nuen entsegu lekua.\nKanal honetan artxibatua: Ruper Ordorika


FORO ERREALA.COM • Ver Tema - .\nFecha actual 16 Oct 2018, 04:08\nPublicado: 28 Abr 2009, 14:41\nAsunto: Re: Zuen kirola.\nPublicado: 28 Abr 2009, 15:49\npuf..azkenengo momentun futbol salako ekipo hobenen arten sartu ginan azkenengo partidu guztik irabazten...ta oain...pos oixe...azkenaurrenak ta pena ematen\nPublicado: 29 Abr 2009, 15:59\nNi Redsand-en equipo berdinen nao berez baino Irailetik jolastu gabe nao bizkarreko arazo batengatik.\nAurreneko ligan oso ondo ibili ginen ta onenen liga jun gea, beak esan dun bezela. Oain onenan arten txarrenetarikok gea, baino nere ustez nahiko meritu daukeu liga hortan eonda.\nPublicado: 29 Abr 2009, 16:44\nGuk zapatuan 12 bigarrenai ta Igandian 36 segundu...itxasuan jaun ta jabe gaituk!\nPublicado: 29 Abr 2009, 16:52\nPublicado: 29 Abr 2009, 16:58\n12,86 ta 36,75, xastamente....\nBaino oandik lan asko ziok iteko, izane, esateie aber puntuablia ez ote zan, Zauztarrak beti kejan...\nHirugarrenai ya minututik gora...zarautzei 2:32 ta San Pedro, azkenai, 3:11\nPublicado: 01 May 2009, 21:49\nNi urtarrila ezkeroztik behira altxaketan nabil, barra fijoan. Lehenengoa ez naiz izango baina, seguru goiko postuetan nabilela.\nPublicado: 15 May 2009, 21:16\nbai, oso ona da.\nbere aurka hainbat txapelketa jolastu ditut (batik bat udaran) eta ikarragarrizko nibela daka. orain gañera atzerrian dago, bere teknika hobetu nahiean. Espero det, bueltan elkar ikustea, izan ere, nik ere aurrerapen nabariak egin ditut beira altxaketa barra fijaren disziplinan.\nPublicado: 15 May 2009, 22:05\nGuk asteburu hontan "el todo o nada"\nPublicado: 15 May 2009, 22:41\nguk alemaniarren aurka jolaste deu.. partido sin mas...bño aer lengon bezala baloia bat lapurtze deun\nPublicado: 16 May 2009, 21:36\n19 segundu tautalai, baino ezta komeni burua galtzia, izan ere, bihar bigarrena irabaz leikeu, ta ezta erreza izango.\nPublicado: 16 May 2009, 21:57\nBa guk aurtengo azken partida jolastu deu ta galdu in deu alemaniarren kontra\nGauza on bakarra da hurrengo urtea txarragoa eztala izango\nPublicado: 18 May 2009, 12:52\nNi ibili ibili, futbol7n ibiltzen naz ta hortxe gaude sailkapenaren bekaldean. Azkeneko 5 partiduak galdu ta geo azken aurrenai 2-1 irabazi geniyen nik indako fitxaketa ilegal batek gola sartuta, . Gure ekipoko pitxitxiya falta zen...\nTa geo Infantilak entrenatzen ttut ta lenengo fasian 4n geatu ta geo Igotzeko fasian eondu ga ta 3n bukatu dugu. Bigarrenetik 5puntuta, hau da Igotzeko eliminatoria jokatzetik gertu. Ikusita lengo urtian ze nolako emaitzak lortu zian fase hontan bertan, guk aurrepausu earra man dugu. Lengo urtian pena eman zuten bigarren bueltan bateze ta aurten azken aurreko partidua arte opziyuk euki ttugu.\nsan berra do, Barrileteren lekziyo magistralak erabakigarriyak izan diala umiak baloya ondo ikutzen ikasteko.\nPublicado: 18 May 2009, 16:15\nFutbol 7n ze torneotan jokatzezu?\nNere anaia Diario Vasco torneon dao 3. mailan\nPublicado: 18 May 2009, 18:19\nNi re bai, pero enaz zue anaya!!\nPublicado: 18 May 2009, 19:00\nZe ekipotan jokatzezu?\nPublicado: 24 May 2009, 17:45\nCafe de Gros\nPublicado: 25 May 2009, 17:37\nPublicado: 25 May 2009, 17:43\nGaur goizean egunkarian irakurri dudanean zutaz gogoratu naiz!\nOrain traineretan igotzera! Arc-2 hasten zarete edo aurten ere ezingo dezute trainerarik atera?\nPublicado: 26 May 2009, 17:40\nEskerrik asko, nahiko kostata (lehen ziabogan atzetik ginan), baina aurre hartu gendun ta bukaerarte etzeon geldituko zigunik. Hala ere, gogoratze naiz nola Ondarrutarrak gerturatzen ikusten nitun (estriborra naiz eta 4. kaletik ginan), eta hamarrekuak eskatu eta eskatu egin nula azken luzia... baino gero telebistaz ikusi nun uste baino errezo iritsi ginala, 8 segundu Ondarrui.\nPribatu bat dakazu, Malone


Igeriketa sinkronizatua iraia\nIgeriketa by zuga67 1376 views\n1. ZERTAN DATZA? Igeriketa gimnasika eta dantza bateratzen dituen uretako kirolan datza. HISTORIA NOIZ SORTU ZEN? 1952an igeriketa sinkronizatua sortu zen. OIZTIK DA KIROL OLINPIKOA? 1984tik da kirol olinpikoa. EZAUGARRIAK NON PRAKTIKATZEN DA? Igerileku batean praktikatzen da. Iigerilekuak 50 metroko luzera eta 21metroko zabalera ditu. Uretako tenperatura 25º C edo 28º C- koa da. Ondoa 2 metrokoa da, gutxienez. 2,500,000 l. ur daude. ARAUAK Epaileak begiratzen dute dena: Adibidez, pozik egon behar dira eta igerilariek dantzak musikaren erritmoarekin batera koordinatu behar ditutze.10 punto irabaz ditzakete. Atletak zigortuta izango dira hau egiten badute:piszinako ondoa ikutzen badute,behatzetan mantentzen badira, neke edo irribarrerik gabeko aurpegia aurkezten badute. Ariketak igerileku osoan zehar mugitzen egin behar dira, ez beti leku berean. NORK IRABAZI Dantza onena eta erritmoarekin hoberen koordinatuta dagoenak irabazten du.. KIROLARI OSPETSUAK Kirolari ospetsuak ANDREA CARBONEL ETA ONA FUENTES dira. BITXIKERIA Egun batean dantza egiten zegoen neska batek 45 segundu eman zuen ur azpian.\n2. OSASUNERAKO GOMENDIOA Nire osasunerako gomendioa, hau da: kirola egin baino lehen berotzea. Igeriketa sinkronizatua oso ona da bizkarrarenentzat , muskuluentzat ere bai , baina inportanteena hezurrentzat. NIRE IRITZI PERTSONALA Niri igeriketa sinkronizatua asko gustatzen zait,denbora asko egoten direlako ur azpian. EGILEA: Iraia Sandoval Vázquez


katillukadak, haurrentzako txotxongilo mostra | Jardun Euskara Elkartea\nkatillukadak, haurrentzako txotxongilo mostra\nKatillukadak txotxongilo mostra egongo da azaroaren 6an, igandea, Zabalotegi aretoan arratsaldeko 18:00etan.\nLehen hezkuntzako haurrei zuzenduta dagoen ikuskizun familiarra da honako hau. Txotxongiloak manipulatzeko bost teknika erakusten dituen antzezlana da eta bertan lau ipuin labur antzezten dira, bakoitza bere teknika banarekin, bakoitza mezu banarekin.\nKatillu bertsolari ohia da, azken hogeita hamar urtetan herriz herri ipuinak kontatzen dabilena, bere lagun txotxongiloekin batera. Bera da ‘txiringito’ko burua. Orain sukaldari, orain foko teknikari, orain dantzari, orain bertsolari…. Denetik egiten du eta, zeregin baten eta bestearen artean… ipuinak aurkezten ditu.\nAukera paregabea, igande arratsalde baterako!


Guztira LA NAVALeko AK-ek diote LA NAVALek duen zorra 522.832.014 eurokoa dela. LA NAVALeko Ondasunen Balantzea egokia da, teorian, badituelako nahikoa baliabide dituen zorrei aurre egin ahal izateko. Zehazki, 129.772.475 euroko superabita du, hau da, LA NAVALeko ondasun eta eskubideak 129 milioitan dira onartutako zorrak baina handiagoak.\nZorraren osaketari erreparatuta, jabetzen gara zer nolako dimentsioa duen LA NAVALeko egoerak. Izan ere, LABetik 404 enpresa hornitzaile, azpikontrata eta zerbitzu enpresa zenbatu ditugu LA NAVALek dirua zor dien hartzekodunen artean.\nHartzekodunen kopuru altuak, LA NAVALek sortzen duen enplegu zuzen baina bereziki zeharkakoak eta beste industria jarduera batzuekiko sortzen dituen sinergiek Ezkerraldea eskualde osoarentzat eta Bizkaiko industria egiturarentzat kritiko bihurtzen dute LA NAVALen gertatuko dena.\nDimentsio hori da LABentzat ontzigintza gure etorkizunarentzan sektore estrategiko izan behar duela sortarazten duena, izan ere, gure iritziz, ontzi handietan espezializatzeko benetako saiakera egin ezkero, guztiz bideragarria da bere jarduera.\nOraindik ez dakigu Eusko Jaurlaritzarentzat ontzigintza sektore estrategikoa den. Basque Industry4.0. marketingaren atzean bizi dugun industria politika faltaren zorigaitzaren beste adibide bat da. Ez zuten proiektuaren jarraipenik egin, LA NAVALetik kanpo interesak zituzten akziodunei nahi zutena egiten utziz, desagertu den inbertsore baten etorrera saldu ziguten eta orain diote ezin dutela partaidetzarik erosi Europako Batasunean, Macronek oraintxe bertan gauza bera egin duenean Frantzian.\nLABk argi dio: LA NAVALek babes publikoa behar du, baina ez soilik kapital ekarpena. Impasse egoera honetan, badira interesa ager dezaketen balizko erosleak. Sektore publikoak, bereziki Jaurlaritzak, pelotazoak eta kudeaketa negargarriak ekidin eta 1.800 langileak aintzat hartuak izatea bermatu behar du. Momentuz, ez zie interlokuzioa aitortzen ere ez. Azpikontratazioaren aurpegi krudelena erakutsiz.


"Nicolas Guerendiain" Irungo Errepublikarrak - La desbandá\nDokumentalaren proiekzioa: "La desbandá"\nDokumentalaren proiekzioa: "La Desbandá" eta elkarrizketa\nMartxoaren 28an, 19:30ean, Palmera-Montero zentro zibikoan\nMalaga-Almeria arteko errepideko sarraskia, 'la desbandá'izenez ezagunagoa, milaka zibilen heriotza eragin zuen Espainiako Gerra Zibileko gertaera tragikoa da.\n1937ko otsailean gertatu zen, tropa frankistak Malaga hiriaren kontra, hau da, II.Errepublika garaian langile mugimendu indartsua izateagatik nabarmentzen zen ingurunearen kontra, behin betiko erasoari ekin baino egun batzuk geroago.\nGainera zer zetorkien ikusirik eta Malaga hartu eta gero zalantzarik gabe izango zen errepresioaren beldur, Malagako 100.000tik gora milizianok eta zibilek beren hiria utzi eta garai hartan errepublikanoen kontrolpean zegoen Almeria alderantz ihes egin zuten. Iheserako hartu zuten bidea egungo N-340 errepidea izan zen, ez baitzegoen moztua, nahiz eta gogor bonbardatzen zuten itsasoz eta airez.\nUste da 3000 - 5000 zibilek galdu zutela bizia errepide hartan bonbardaketen erruz, eta zaurituak ere ugari izan zirela. Gainera, zeharkatzen zituzten herrietako jende askok ukatu egin zien laguntza, haiek ere Frankoren armadaren errepresalien beldur.\nGernikan lehergailu faxistak 5.000 euskaldunen gainean erori baziren, Desbandá esaten zaion hartan 150.000 malagar baino gehiagok -gehienak emakumeak eta haurrak- oinez, batzuetan oinutsik ere bai, alde egin behar izan zuten hiritik, hegazkin alemanek eta italiarrek airez eta itasontzi nazionalek itsasoz bonbardatzen zituztela.\nLourdes Peláez historialariak gogora ekartzen du garai hartako kronikek esaten zutela “ontzi frankistak lasai-lasai zihoazela, itsasoaren ertzean, harkaitzean zizelkatua zegoen errepide bakarra erabiliz, Malaga atzean utzi eta ihesi zihoan jende multzoaren pare-parean eskuin aldetik, jendea bonbardatuz.”\nIhesaldi hartan hildako 5.000 haiei Malagan, otsailaren 8an erori eta gero, matxinatuen esku hildako beste asko batu behar zaie. “Garai hartako egunkarietako (Adib. El Centinela) informazioek esaten dute Malaga jada ez zela hiri bat, sarraski bat zela, emakumeak leihoetatik saltoka, haragi errearen usaina, faxistak kaleetan ezeren bereizketarik egin gabe jende babesgabeari tiro eginez”.\n"Almirante Cervera" izan zen Malagatik ihesi zihoazen zibilak itsasoz eraso zituen itsasontzietako bat.\nDeskargatu kartela .pdf-n


1. Epikoren metamorfosis.\n2. Andra Isidora ta Epiko.\n3. Morroskok Epikori.\n4. Arangoitireneko bazkari bat.\nArlo neketsua izan eben, orain laureun bat urte, Europako izkera sortu-barri edo beintzat eratu-barri guztiak yakituriazko lanak adierazoten. Orduko gizon argi geienak, euren umetako izkera etserako itxita, latinez agertzen ebezan euren asmo ta gogamenak. Arlo neketsua dau, ordu bai ordu, gure izkera zaar onek, orrelango lanak, euskaldunak ulertzeko ginoan beintzat, argitaratzea. Eta nik, belutxo yaio naizan onek, euskera utsez onelangoxe izaki sakon bat, metamorfosis bat (Epikok amalau ordutan izan eban aldakuntzea) azaldu gura neuke. Gura, gogoz beintzat, eztakit gura dodan; bear, bai.\nNok daki zein luzaro bizi izan zan Jupiter bere gizatasuna zezen biurtu ekionean, zezen izatetik egazti izatera eldu zanean, egaztikuntzatik urrezko euri aldatu zan arte? llebete osoak bear izaten eidabez arrak eta erubeak, eurak egindako kuskuetan ilda lez egonda, txiribiri eginik egaz ibilten asteko. Umezaroan, mutilko gintzazan urte zoritsu aretan, sarri ikusten geuazan idoietan sapaburuak, euren buru biribil andi baltza geldi eukela, buztan zi-zorrotza ezkereskuma pozez erabilten. Sapaburu arek ugarazio egiten zirala esan euskun mutil zartxoagoari «Eeene!» arrituta erantzun geutsan; eta bat edo batek, sinisgogortxoago zalako edo, esku biak zabal zabalik eta gora begira uretan sartuta, sapaburu bat edo bi te legorrera ateraten ebazan, pistitxiki arek sabel-barruan ankarik eteeukan ikusteko.\nSapaburu batek illebete luzeetan baizen aldakuntza andia ta erubeak txiribiri izateko langoxea egin eban Pedro Viñasek, Epiko gureak, gabetik goizerakoan. Jauntxoa lagun ebala, Busturirenetik Kartagora ta andik bakar ta makur Adonarenera yoanda, erube batek bere kuskuan baiño zirkin geiago ezeban gelan egin. Amalau ordu baiño ezebazan bear izan, lengo txoriburutasuna artuta, ezer yazo ezpailitzakion kaleratzeko. Zer esan ezekiala gelditu zan Adona, Epiko etsean agertu ta lendanik dakiguzan itzok «Nire eske iñor badator, eznagoala» esanez etzanguan sartu zanean. Ain ekarren zurbil, ain ubel begi-bitartea! Juan Andresek eta Gumerrek bien artean makillatu eteben?\nYakin gurak eta errukiak mediku gaztearen etsangu-ondora sarritxo ta beatzen ganean eroan eben Adona; inkesa andiak eta asgorapen ta arnasots luzea noizean bein, ezeban besterik luzaro entzun. Burua zorabio andi batek artuta baileukan, sentzun bakoa zirudian gizagaixoak lenengo ordu-laurenean.\nOiñetakoak eta burukoa beera egotzita soiñeko ta guzti zetzan ogean, albait isilen ta geldien. Alegin andiak eginarren, burutik ezin kendu eban arratsaldeko yazoera eta bere irudimenak gomutari batean Tete, bestean Valladolidko kale ta zokoren batzuk eskatuarren, Mungiako kale nagosiak, guztiai bultz eginda, Epikoren buru osoa bete eban. Akordeon bat yotzailearen eskuetan dan baiño set bidar andiago egiten danez, Busturiren etsaria bat batera, elizea langoxe andi ta zabal eginda gizon ikusguraz, batez be erromarrez, bete bete egin ekion. Ainbeste gizoni garun-artean une bana egin ezinik, minduta eukan burua. Gizamordo arek ezeben loarentzat zoko bakar bat utsik itxi. Zurruka asi zan orduan errukarria, lo zorroak artuta bailegoan, edo beintzat zurru-ots arek burutasunak uxatu eutsazalakoan. Noizik noizera zurruai itxi ta bere buruagaz autuan zoli asten zan: «Zergaitik eztok olagizon madarikatu ori zapustu ta irato?» Gogamen askoren artean batek eukazan besteak azpiratuta: erriaren usteak, la opinión pública, berak ziñoanez. Euren autua iruren artean baiño izan ezpalitz aurra! Yazo zana yazoarren, autu ori berak edertu ta zurikatuko eban. Erri oso bat albotiko danean, ostera, yazoera biloiz itsusiak ezin leitez ez yantzi, ez apaindu. Nori sinistu-eragiteko? Berak eta jauntxoak Busturi oillotuta eukela zabaldu gura izanarren, ezpanik belarri ebilen egia un guztian, olagizonaren kukurrukuak entzun eragiten. Illeetatik tenka egonarren, burubide onik ezin atara izan eban euren azpitik; eta amurruzko intziri antzeko eztarri-ots iraupentsu luze bat eginaz, batean burrukopean, bestean izara-artean sartu eban burua.\nZauzkadarik andiena Busturiren begiak txinparturtika ikusteak egin eutsan; eta bere ezpan artetik banan banan, letra onek Azpisugea neu, azpisugea? urteten ikusi ebanean barriz, zetan ebilen ezekiala, buruz bera, begiak esku biakaz ondo estaldurik, ogean etzun zan. Lengo izki suzkoak itzungi edo il ta keetu ziranean, beste onek aren atzetik Busturiren ezpan-artetik, garra erioela, urteten ikusi ebazan: Emendik dago kalera bidea. Begiai igurdi andi bat emon eutsen, euren ikusmena egiazkoa etezan yakiteko. Gero olagizonaren besoa balkoi-alderantz, betaurreko andi, teleskopio baten antzera, geroago ta luzeago, geroago ta zorrotzago, erraldoi baten beso luze-luzeluze egiten ekusan. Amurrurik bitsezkoena ta lotsarik gorriena berak esaniko itzak, Viñasek berak bere agotik ataratakoak emon eutsen: Parkeske nago. Izareari usigita deadarrez ta uluka, bere buruari «Viñas, Viñas —zirautsan—, zegaiti eztautsak erantzun Kalera-bidea ori bada, kalera noa? Zegaitik, zerarren eztok balkoiti zapart egin nai mina sustrai-sustraitik erauzi, itz apalgarri, oilo-itz orrek ezpanetaratu-orduko?».\nAsgora ta asbera zaratatsu batzuk egin-ondoan, bere barruan gogoketan asi zan. « Zer etediño Tetek? Ezetelitzate lotsatuko oilogizon baten ondoan, estalki zuripean, altara-aurrean egoten? Gaur emen yazo dana norbaitek belarriratu balekio, ezeteleuke andixek, altara-aurretik, iges egingo?».\nEta barriro amurruz intzirika ta izarari aginka «Viñas, Viñas» deadar egiten eutsan bere buruari.\nAdona, deadar onek entzunda, izu ta ikaraz, Arangoitiren etsera arrapaladan yoan zan «Don Pedro zoratu egin da» esatera. Bera lagun ebala ta etse-soinekoai besana bat baiño besterik ezer ganeratu bagarik, Andra Isidorak Epikoganako bidea artu eban. Atea, kaxk-kaxk bagarik, ukabillez yo ebanean «Nor?» itandu eban Viñasek indarga ta motelik.\nZapartadan yagi, atorra-iduna lotu, txartesa ertsita, uleak ezkerraz legunduaz, atea zabaldu eutsanean, etsandreak ekarren argiari begiak zabaldu ezinik «Zek zakaz? —zirautsan.\n—Zek nakarren? Gaur arratsaldean uriko astorik andienak, karlista saldu batek, ostikada batzuk emon dautsuzala yakin dot eta erdi-erritar ta adiskide ona zaitudan aldetik zeu ikustera nator».\n—Viñasek buruko astunez, zer esan ezekiala, begiratu eutsan. Ain adiguritsua izanda, alan, ain otz ta motz andra uren bat artzeko, ezagun eban bere izatea oso aldatuta eukana. «Jesarri gaitezan eta itz egin dagigun» esanaz, Arangoitiren emazteak, gelatik etsariratuta, iru aulki urreratu ebazan.\n—Zuk, Pedro, apaldu egin bear zeuke. Orretarako erdu geurera. Gero urdurialdi ori ibitu daiten emagarri bat artu bear izango dozu ta gaur arratsaldekoa aiztu, gaur beintzat. Biarko, a! Biarko geuk, senarrak, maisuak eta neuk, emengo barri obeto dakigunok, asto andi orri zer egin bear jakon geuk erabagiko dogu.\n—Eskerrik asko, andra Isidora. Emagarri ori, bai, ondo letorkit. Apaldu, ezin apaldu dagiket.\n—Biar, ez gero ut esan ez utsik egin, biar geurean bazkalduko dozu maisuagaz batera. Orain logarri bat, veronal edo zeuk dakizu zein ondoen datorkizun, logarri indartsu bat artu egikezu. Idatzi zeuk logarri orren izena txartel baten eta doala Adona botikara. Berau lagun dodala yoango naiz ni etsera. Pedro —esan eutsan kalerako yagita—, koronel zangar baten odola eztabil alperrik nire zanetan. Geuk oinazpiratuko dogu olagixon orren arrokeria. Ardura bagarik lo egin. Biarrarte.\n—Biarrarte ta milla ta milla esker.\nAdonak, andra Isidorari lagun eginda, botikan sartu zanean «Norentzakoa da?» enzun eban barrukoaren agotik.\n—Geure kaleko bat txaketendun, bururengo andiaz datza. Aretxentzakoa da gauza ori.\n—Kalekoa ta ganera etsekoa, ezta egia, Adona?\nLogarriari ta ganera valladolidtar emakume zangarrari esker, iru ordu garrenean, gaberdia ez eldu bai eldu egoala, loak artu eban sendalari gaztea.\nLaster asi zan amesetan eta yazo bear ebana! Arratsaldeko agerkizuna buruan sartu ekion. Busturik, don Anbrusek eta berak izka lenengo, eztabaidan ta kezkan gero, atzenez apaxka ta egozketan edo bera botatea mutilak lez egin eben. Busturi sendoak jauntxoa ta bera seinkolo edo yostailu batzuk bailitzazen esku banatan artu ta plaust! kalera yaurtigi ebazan. Kaleak beetzat arkosko-ordez gizaburuak eukazan ta alangoxe buru bat yota artu eban mokorrotsak iratzarri eban. Ogel-egal batetik bestera itzul-mitzulka luzaro ibili zan gero ta atsegin-alditxo bat guzurrezkoa baiña atsegiña beintzat, garun nekatu artean sortu ekion. «Nire itz parkeske nago eztau iñok entzun al izan. Busturik baietz badiño, guzurti, aizun, maltzur, zaldun txar, Kartagoko sakristaua esango dautsat arpegira. Aserratzan bada, oba, Arangoiti ta Treviño albotiko artuta, al terreno del honor aup egingo dautsat. Sakristaukume dalako edo dirudialako eztau ara yoan nai izango; ta ni ezeren arrisku bagarik len baiño zuriago ta dedutsuago agertuko naiz gizartean. Orregaitino —zerraion bere artean— Busturiren erantzuna Parkeske zagozala dinozunezkero amaitu da emengo arloa erriak entzun dau ta zer da egitea? Zer nik oni erantzun?».\nOnetantxe buru austen ziarduala, kisketots gogor batzuk yota, Bilboko eskutitz bat ekarri eutsan Laraudok. Papertxo onetxek osotu eban Epikoren aldakuntza edo metamorfosis.\nKartagoarren batzar luze iru ordukoa amaitu zanean, don Anbrusek ezeban Mungian geratu gura izan. Aparia ta ogea batzuk eskiniarren, ezetz berak. Eta Laraudoren lando ederrean Bilbora yoan zan. Amarrak yota eldu zan Ibaizabal-bazterreko urira. Arrebearen etsera yoanda, Morroskok eta osabak luzaro autuan ekin eben. Bildurrak estu ta larri eukan aldungei mamintsua. «Ezetejaku Periko Viñas lotsatu ta Mungiatik norabait yoango? —zinoan bere artean—. Ak iges egin badagi, agur nire diputaukuntzea, agur Gortalderen alaba bakar ta sakel betea, agur biar edo etzi Bizkaia guztiko jauntxo izatea».\nOsabliari atariragino lagun eginda, Mungiara eskutitz bat eroan bear ebala ta ordu erdi barru etorteko esan eutsan Laraudori.\nLuze ta ganora andi bagarik egina izan zan Morroskoren eskutitz Epikorentzakoa. «Aukeraldi onetan gure sendi osoaren dedua dago sartuta. Tete da etse onetan garaipen au gogozen gura dabena. Biotz-biotzetiko agur txeratsuak bidaltzen dautsuz Tetek berak nire bitartez». Onetxek izan ziran eskutitz aren itz yakingarrienak.\nEpikok eskutitz au goizeko ordu bietan, Laraudok eroanda, irakurri ebanean, sapaburua ugarazio egiten asi zan, erubeari kuskubarruan txiribiri-egoak sortu ekiozan. Ego onen bitartez, ala eztakigu bere irudimenaren ego andiz, batean Bilbora, bestean Tetegaz ezkonduta Madrida, goizalde ta goizlen osoa, ntekatutxo bai, baia pozik eta atsegin anditan igaro eban ogean zetzan Epiko gureak.\nEguerdiko kanpae edo dunbotsa (yolas-izketan lapiko-txilina deritxona) entzun ebenean, Treviñok bere etsetik eta Adonarenetik Epikok Arangoitiren atarira bateratsu yo eben. Betazpitsu ta zurbil, baia irribarrekor, eldu zan kartagoarren gudalburua. Ordu lauren etsarian txirtxor igaro eben, Busturiren ezkerreko belarria beroketan. Otseinak, oi baiño txukunago yantzita, ozta buruan sarturiko ikaskizun bat esaten lez, atea ots baten zabalduaz «Yaunak, bazkaria gertu dago» esan eutsen.\nMaia ondo ornidurik agiri zan. Izkirimiritan, azeituna ta bokart gordin ta estebete-zerratxoak; edaritan Nava-ko ardaozuria, Toroko baltza ta etseko txakolina, Bakioko lurrean eukan maasti batekoa. Erraritan, ogi txiki zuriak, Majalenentzako opiltxo bat eta tremesa, au Arangoitik yateko. Atzetikorik asko agiri ziran: Olabek goiz atantxe berariz egindako canutillo ta txutxuak, lau sagar gordin andi eder ta frantzes-galleta lasto-yakeradunak. Onek mai-betegarri egozala esan daike. Apaingarritan lorontzi bi eukezan usain bageko loraz polito apaindurik eta euren bitartean portzelanazko elefante bi, bizkarrean indioen dardai ordez zotz batzuk (beste izenez ortziriak, erderazko mondadientes) zulotxoetan sartuta.\nAmar lagun nasal artu egikezan mala lauk euken eguerdi atan besapean, ba umea, opilla eskuan ebala, Adona ta Petraren ondoan gurago ebala ta suetera yoan zan bazkaltzera.\nYesarri zireanekoxe, Andra Isidorak tarrain bati ots eraginda, neskato papu-gorriak marrats baten ganean keetan ekarren zuku-ontzia. Zidarrezko zali eder bat eskuan artuta «Zeuretzat, Pedro» esanaz, txalin sakon bat arrozez bete-bete egin eban etseko andreak. Maisuak zeinbat egoan yakin ezarren «Ez orrenbeste» esan eutsan.\n—Senar milika orri, zalikada bat ala bi?\n—Artu zeuk, emazte yatun orrek, iru ta lau be, txalinok kokatu al badagizuz. Nik salda utsa, oi dodanez, neuk artuko dot.\nLapikokoak mairatu ebezanean, andra Isidorak «Artu, Viñas, asko artu gero —esan eutsan Epikori—. Urdaia aurtengoa da, urde il barriarena. Ziztorra Mungiako bertokoa, emengo gauzarik onena. Gogorik eztaukazula? Gogoa yanez etorten da. Artu zuk be, Treviño, platera betearte. Gero, jaunak, non bazkaldu dozuen esatea zilegi das, eztautsugu galerazoko; zelan artuak izan zaren ezegiozue iñori aitatu. Zuk, senar, ezaldozu bazkaldu gura? Epetxik bere badago au baiño yatunagorik. Arroza, u ortik! Osterantzeko zukurik gura ez. Lapikokork ezta ikusi be. Txarrikiak gaitz egiten dautsala. Euskaldun guztiak gure ugazabaren antzekoak balitzakiguz, ezleukee eukiko dauken yatun-entzutea».\n—Elduko da, emaztetxo, nire ordua. Angularik badago, oraingoxea iruntzietara egin dagikegu orduan; nik yan ta zuek txio egin.\nBazkaldar aren lautasuna irakurleak zelan azaldu ezpadaki, auxe yakin begi: Mai atako arrotz biak eta etseko andra zirzartadakoak, uriko mediku zar bat lagun ebala, eguenez ta yaian-yaian Tresilloan yokatzen eben. Etseko ziran guztiak.\nArangoitik bere emaztearen iraun azalezkoari yaramon baga «Gizonak —zerraion—, lruntsi zuek orain aza ta porru ta indiarrok; yanak edozer merketu oi dabela esatea da. Belarriok zurt eukizuez, orregaitiño, aukeraldi onetako zador bat yakin gura badozue: don Anbrus Isasti, Europa guztiko gizonik zikotzena dala; diru-urtika ibiltea, Ecco il problema. Ezkutuki onen aldean aremuen sarea, urretxindorren eztarria ta erle maratzen yauregiak utsa dira. Moisesek zartadatxo bi naikoa izan ebazan atxari ura emon eragiteko. Aginbakori peseta zaar bat sakeleti erauzteko eun makillada ezebazan naikoa izango».\nMaisuak eta etsandereak gogoz barre gin eben. Epikok irribarretxo artain bat.\n—Senar barritsu, okela egosia samur-samur dago.\n—Oba, yan maite, yan zeuk oparo.\n—Izpi-izpitxo bat, zelangoa dan esateko be.\n—Ez Isidora, nik gero. Gura dozue, gizonak, yakin nor izan dan gure jauntxogei arlote oni eskua zabalarazo dautsan Moises barria? Morrosko, bere loba papu-eder Tomas. Iru illebete onetan Gortalde meadunaren katanarru-kusan dabil. Alperrik nire ustez, baia badarraio berak. Eta eztautso osaba Aginbakori sinistarazo katanarru orren yaubegeia, Gortalderen alaba bakarra, beretzat, Morroskorentzat izango dala? Gizonak, aukeraldietan norbait diru-urtika gizon-erosten dakutsuenean, ziurtzat eukizue, galgarau bat galburu ekarteko lez, diru ori diru geiago ekarri dagian ereiten dala; edo bestela, goiarin txotxolo burubako batzuk dira diputadu-izena diruen diruz erosten dabenak.\n—Baia, gizonak eneak, Morroskoren aldekoa ala Bekosolotarra dogu gizon barritsu ta yankar au?\n—Nik badakizu, Isidora, eun bidar entzunda, Bekosolo maite dodala; karlista itsua dalako aurkari dot, bestegaitik ez.\n—Autu onek itxi dagiguzan beste egun baterako. Gaurkoa eztogu politika-eguna. Pedro, Valladolik-tik urtenezkero yan dozu tripakirik?\n—Bein, andrea, baia ez an lez onduta.\n—Ai! Iñok badaki, badakie Frantziatik etorri datorkiguzan biajanteak zein dan yaki onuratsua ta zein eztan. Valladoliden Hotel del Norten bidezti orrek, eguneroko yan-txarteletan agiri ezarren, beti eskatu oi dabez tripakiak.\n—Frantzesez gras double dabe izena —esan eutsan Epikok Treviñori.\n—Eta eurak zelan yan? Ogi mamiña eskuan artuta, yo mutillak, lur-erratillua txirimizkau egiten dabe. Nok igarri gero erratilu atan zer egon dan?\n—Gizonak, nik, Oka-bazterreko baserritar naizan onek, Valladolidko Campo grande ta Paseo de Zorrilla ta beste ikusgarri enparauak bertako semea bainintzan goratuko dautsuedaz, baia izena be eurai dagokiena dauken zer orrek, tripacallos orrek? Ut. Euron pilpilada ilun lodian ogia bazitu ta txirimizkau daroen frantzesok, Bilboko Amparo-ra baletoz ta Bizkai-makallao ederra aurkeztu balegioe, sinistu neuri, gizonak, belauniko, sits ta bits yango leukee.\nBigarren barrealdia izan eben beste iru maikideak. Etsandereak, Viñas argitzen asi zalako pozarren, «Oraintxe ikusiko dogu» esanda tarrainari ots luze bat eragin eutsan. Petra bazkalgina erratilu andi bat eskuan ebala etse guztia piper gorri ta erinotz-sundaz beteten agertu zanean «E, bizkaitar ago —bero zirautsan Arangoitiri emazteak—, ementxe daukagu, ez gure Campo grande-gaz ez zuen Campo Volantin-txo orregaz zer ikusi eztaukan gizon bat, Treviño. Bizkai-makaillorik asko yan izango dau emen bizi dan urteotan. Esan dagiala beronek, au yan ta gero, zein dan biotati yaki onuratsuena, zalegarriena, gozoena, yan-naizukoena. Orra zeuri lenengo, maisu jaun orri».\n—Yan dozu gero zeuk inoiz, Treviño, bizkaierazko makaillaurik, gibelirik?\n—Bai, bein baiño sarriago.\n—Yan orain tripaki piper-erinotzez atsituok. Yaki au obea dala badiñozu, eztagidala aurten nire emazteak angularik beintxo be erosi.\nArangoiti, itz onek ebagita, bein batari ta bein besteari adi egoan, aurrera ekarri eutsezan arrautza biak yaten ziarduanartean. Andra Isidorak, agoa tripakiz beterik eukala, burua bat-batera goratuta «Hmmm?» itandu eutsan maisuari. Onek, agoa tripakiz betebeterik eukala, beronen buruari goitik beera eraginez, «Hmmm» erantzun eban. Valladolidtarrak senarrari «Hmmm» esan eutsan, begiak argi-argi ebazala. Tripaki-yale ta zale ziranok agoa ustu ebenean, Arangoitik Treviñori «Hmmm erantzutea errez da —esan eutsan—. Non yan dozu zeuk bizkaieraz atonduriko makaillao entzutetsu, bacalao a la bizkaina? Non?».\n—Bilboko yatetse baten, goienkalen, Calle Someran.\n—Zelan gertu eutsuen ba, zer ori?\nArangoiti senar-emazteak, au entzueran, barren barrez arkuai oratzen, esan oi danez, zezindu-bearrik egozan. Viñasi orduantxe bere goibelaldia barre-zantzo gozo batek aiztu eragin eutsan. Maisuak platereko bazia lez eukan arpegia, gorri min. Mai-yaubeak, esku bat gerrian eta besteaz begietako negar gozoa kentzen ziarduala «Viñas —ziñoan—, zeuk esan. Hotel del Norte-ko gras doublezaleak emen balegoz, zer esango eteleukee?».\nViñas isilik egoala «Tableau» erantzun eban koronelaren alaba andra Isidorak; eta maisua len baiño be gorriago gelditu zan ta besteak ara be gogozago kar-kar-kar ziarduen.\nAngulak eta oillaskoak yan ta gero, onkiz edo atzetikoz samaragiño betetakoan, kafea maitik yagi bagarik artu eben. Etsandereak, bere erdi-erritarra osoro poztu nairik, aurreguneko yazoera ospetsua aitatu eban, senarrari itaune auxe eginaz:\n—Zer esaten izan dautsut nik aspaldion olagizon astotzar orrezaz?\nArangoitik adiskide eban Busturi ta bere biozketak zurikatuz «Dana danez esan bear da —erantzun eban—. Viñas berau be gogortxo egon ekion. A bigun asi zan ta gogor amaitu; au barriz asieran gogor, amaieran biguntxoegi».\n—Non azia da bera arrotz bat alan etsean artzeko?\n—Parkeske nago esatea izan zan, nire ustez, onentzat txarrena.\nEpikok, beste irurak konkortuta, arrituta, entzuela «Zer —zirautsen—, nire ezpanak itz orrek ebagi dabezala! Nok diño? Ni, damu badot be, yo eznebalako garbatuta nago, baia isilik egon nintzan. Gizonari emon dagikeon erantzumenik mingarriena isiltasuna da, ta nik auxe otz-otzik emon neutsan Busturi orri».\nArangoiti, bere mendu gogorra ta bizia gora beera, egizale utsa zan. Emaztea, bere lekutik yagi ta zinuka, pariztaka asi ezpalitzakio, erantzun garratzen bat emongo eutsan sendalari buru-arinari.\n—Ez damu izan, Pedro. Ondo egin zenduan ez erantzuteaz. Zelan da arako esakuna zarra: otsoak otsokirik eztau yaten? Arek, don Anbrus ta Busturi, biak dira enda batekoak. Zuk Busturi belarrondoan yo bazendu, Isastik erritarraren alde egingo eban ta barregarri erabiliko zenduezan zu.\nPariztak barriro egin bear izan eutsazan senarrari, isilik egon eragiteko.\n—Zuk orain, Pedro, izkaldirako zeure yarduna ondo atondu ta orraztu ta gero apurtu Begi, Bekosolo, Busturi, botikario non-ze barri ta lokabetasunaren arerio guztiok; apurtu, birrindu, austu, ezereztu.\nArangoitik otz ta motz, bere emazteari autua etenda «Zuek orain tresilloan yokatu gura izango dozue esan eutsen. Majalen lagun dodala, eguzkia artzera noa ni ta bide batez ots egingo dautsat, baderitxazue, mediku zarrari».\n—Biar dogu yoko eguna —erantzun eutsan emazteak.\n—Bardin da, banoa ni.\nLegegizon zorrotza kaleratu zan-ondoan baparri biparri gelditu ziran beste irurak. Andra Isidora berak be, Epikoren guzurrak iguinduta, lengo autua aldatuaz, lenen bururatu ekion autugeia agotan artu eban.\n—Biar Lejarzegi gure tresillo-laguna agertu daiteanean, ez gero botorik ez diputadurik aitatu. Sututa eidago. Amaika porreta esan dau onezkero! Bere betiko leloa, nik dazaudanik ona beintzat, auxe izan da: abadeak elizan, abogauak auzitara, maisuak eskolara, medikuak gaizdunakana, arotzak arotziara, errementariak sutegira, lugiñak lurrera... «Ori orrelan data, nor izango litzakizu politiku?» —itandu neutsan nik bein. —Politiku? Alperrak izan daitezala, beste ezetarako gauza eztiranak —erantzun eustan—. Sututa eidago, amurruarren, aukeraldi onetan sendalari bi aukeratzaileen buru diralako. Onegaiti bigarrenez dirautsuet: ez aitatu Lejarzegiri ez kartagoarrik ez erromarrik.\nGero sendalari zarraren bitxikeria batzuk edatsirik, ordu bien drangadan egabanatu ziran; Treviño bere umeakana, Viñas de Andrés etsera. Artekalen zear, andoil ederra ezpanetan ebala, yoian au bizkor ta gogamentsu, bina surpekoaren ertzak zorrozketan, bazkalaurrean baiño be betargi ta pozkortsuago, birbizturik. Aldakuntza oso-osorik agiri eban beronen arpegi ta ibilkeran.


Jesus Elortza: "Esperientzia gogorra bezain polita izan da" - Debagoiena - Goiena.eus\nJesus Elortza: "Esperientzia gogorra bezain polita izan da"\nGoiatz Arana Begiristain 2013-06-11 13:25\n"Kargu oso gogorra da, baina penaz noa, lagun asko egin ditudalako udaletxe barruan nahiz kanpoan. Bi urtek askorako ematen dute", adierazi du Jesus Elortzak, eta ondorengoa gehitu: "Administrazioa kanpotik eta barrutik ezberdina da. Hiritar guztiak pasatuko nituzke hemendik sei hilabeterako".\nAgintaldi gogorra izan dela dio, berez dela gogorra, eta are gehiago euren kasuan, "esperientzia barik" sartu zirelako: "Alkatetzarako behar da aurreko lau urtetan zinegotzi izatea, errodajea hartzea, baina Bildun ezinezkoa zen; zerrenda garbiak izan behar zutela-eta, esperientzia gabeko jende asko sartu ginen eta egokitzea urtebete kosta zaigu. Gogorra izan da".\nEkonomiak ere ez du jarduna erraztu, Elortzak azaldu duenez: "Egoera ekonomiko txarra tokatu zaigu. Udala ez dago oso egoera txarrean, baina Aldundiko murrizketek asko eragin dute". Edozein kasutan, egoera hori izan arren, zorra murriztu dutela ere esan du.\n"Pozik noa, eta desiratzen. Konplikatua izan da, baina aberasgarria aldi berean. Kargu oso gogorra da, baina penaz ere banoa, udalean zein udaletik kanpo lagunak egin ditudalako; bi urtek askorako eman dute. Egia da, gainera, bergarar gehienek asko eskertzen dutela egindakoa, eta eskertzekoa da", esan du.\n"Talde sendoa eta homogeneoa"\nEH Bildu moduan funtzionatu duen taldea (ezker abertzalea, EA eta Aralar), "talde sendoa eta homogeneoa" izan dela adierazi du, "iritzi ezberdinekin, baina ideologia berarekin", bere hitzetan. Oposizioaren lanari dagokionez, bestalde, ez du baloraziorik egin: "Oposizioak bere lana egin du, ez dugu hori baloratzera sartu nahi. Ez gara inorekin sartu. Asmatu edo ez, pertsonen moduan jokatu dugu, oposizioari berba txarrik esan barik".\nDimisioa, hilaren 24an\nJesus Elortzak 24ko osoko bilkuran emango du dimisioa. Alkatetzaz gain, utziko ditu Mankomunitateko lehendakariordetza, Ur Kontsortzioa, Mizpirualde, Deba Garaia, Suradesa...\nOsasunez errekuperatutakoan, Jesus Elortza Lazpiurrera itzuliko da: "Nire ibilbide politikoa hemen bukatzen da".\n"Osasun arazoek" eraman dute Jesus Elortza erabakia hartzera. Duela urtebete inguru, lepoko minekin hasi zela eta tratamendu gogorrak izan dituela esan du, baina ez duela egoerari buelta ematea lortu: "Pastillak, 25 injekzio... baina ez dut lortu buelta ematerik. Ez da oraingo erabakia. Duela hilabete batzuk hartutako erabakia da eta lanketa bat ere egin dugu nire ordezkoa topatzeko".\nBere agurrak ez duela taldearen jardunean eraginik izango eta edozertan laguntzeko prest izango dela azaldu du: "Ni joanda ere, linea berak jarraituko du. Azken batean, hasieratik talde lanean funtzionatu dugu, erabaki guztiak taldean hartu dira eta horrela jarraituko da lan egiten aurrerantzean ere. Nahiz eta kargua utziko dudan, edozertan laguntzeko prest izango naute beti".


Udan lapurreta baten biktima izatea | Consumer\nUdan lapurreta baten biktima izatea\nAireportuak, tren geltokiak, hotelak eta jatetxeak dira turistei gehien lapurtzen zaizkien tokiak.\nEgilea: Egilea Fernando Chacón\nBatzuentzako oporraldia iristen denean, beste batzuentzako lana hasten da, bereziki gune turistikoetan. Izan ere, egun horietan egiten dute "kakoek" presentzia. Aireportuak, tren geltokiak, hotelak eta jatetxeak dira turistei gehien lapurtzen zaizkien tokiak.\nUda hasi da, eta milioika pertsona eguneroko bizimodua ahazteko patuaren bila dabiltza. Atsedena da, oporrak. Baina, horiekin batera, "besteen lagunak" agertzen dira. Lepotik zintzilik argazki-kamera, eguzkitako betaurrekoak, galtza motzak eta txanoa edo kapela dituen edonor da harrapakina. Turistaren ohiko profila da, saihestu beharrekoa. Ezinbestekoa da oharkabean pasatzea eta objektu deigarririk ez eramatea, arreta zentro bihur ez dadin.\nLapurrek badakite nola, non eta noiz jokatu. Baina, batzuetan, haren trebetasuna eta azkartasuna lapurretaren biktimak ematen dizkion erraztasunekin nahasten dira. Izan ere, oporretatik ateratzean, normala da lasaitzea, arduragabetzea eta gaizkileentzat zuri erraz bihurtzea.\nAireportuetan gehien lapurtzen dena faltsutzeko zorroak eta pasaporteak dira\nDirua, edo horrela gauzatzen ahal den guztia, gaizkilearen helburu nagusi eta ia bakarra da. Eta non dago dirua udan?\nKostaldean, turista asko biltzen baitira.\nAireportuetan. Terminaletan, turista fardelez beteta doa, billetea eskuan duela, eta ilaran itxarongo du, hartuko duen hegaldian kontzentratuta. Beste gauza batzuen zain dagoenez, zaurgarriagoa da. Eta egoera horietan, lapurrak ez du huts egiten. Ekipajearen zati bat lapurtzea nahiko ohikoa da, baina zorroak eta pasaporteak lapurtzen dira gehien, gero faltsutzeko.\nHoteletan: ostatu-lekuak dira lapurrek gehien erabiltzen dituzten eremuetako bat. Poltsak, zorroak eta, kasurik okerrenean, bitxiak, dirua eta kreditu-txartelak dira gaizkileek gehien eskatzen dituzten objektuak eta biktimek gehien eskatzen dituztenak. Baina leku kontrolatuagoak dira, eta zailagoa da haietan jardutea.\nJoan hurrengo orrira: Lapurretak saihestea »\nbereziak lapurreta lapurretak oporrak


Zer ongarri erabili dezaket? Sarea Ekogunea, Kutxa Fundazioa. Baratzegunea\nZer ongarri erabili dezaket?\nBaratze Parkeetan zein materia organiko erabili daiteke? Auzokidearen simaurra erabili daiteke? Etxean egindako konposta erabili daiteke? Auzoko dendan ekologikoa den ongarri ekologikoa dutela diote, baratzean erabili dezaket?\nBaratzezaintza ekologikoan garrantzi handia ematen zaio materia organikoaren jatorriari, batez ere lurra eta lur azpiko urak kutsatu ez daitezen. Baina, lurra kutsatu daiteke materia organikoarekin? Bai, gerta daiteke. Horren adibide argiena simaurrak ditugu. Pentsuek dituzten osagaiak edo animaliei egindako tratamentuak kontrolatzen ez badira, simaurrean metal pisutsuak azaldu daitezke eta konpostatzen baditugu, hauen kontzentrazioa handitu egin daiteke, materialaren bolumena gutxitu arren, metalak ez baitira desagertzen.\nHorregatik guztiagatik, Baratze Parkeetan erabili daitekeen materia organikoa honakoa izan daiteke:\nAbeltzaintza ekologikoko simaurra. Mota honetako produkzioak bere etiketagatik bereizten dira.\nAbeltzaintza estentsiboa. Identifikatzeko zailagoa da, baina oro har, hektareako animali kopuru txikia izaten dute, ingurunean aske hazitakoak. Ukuiluan azpiak ez dira kutsatuta egon behar, argi naturala izan behar dute eta nagusiki larrean elikatuko dira edo inguruko bazkalekuetan bildutakoarekin.\nBilketa selektiboko konposta, materialaren garbitasuna bermatuko dutenak. Atez atekoaren edo 5. edukiontziaren bidez ondo bildutako materiala izan behar da eta analisien bidez aipatutako kutsagarririk gabeak direla frogatuz. Gipuzkoako Konposta kasu honen barruan legoke, A+ Kalitateko Konpost gisa egiaztatua baitago eta Sandach baimena ere badu. Informazio gehiago\nKonpost komertziala. Hainbat konpost komertzial daude: landare jatorri garbia dutenak, animalia jatorria dutenak, zizare-humusa eta animalia jatorria duten azpiproduktuak. Edozein kasutan, nekazaritza ekologikoaren etiketa ofiziala izan behar dute.


C3-Cloud proiektuaren V. Osoko Bilkura ospatu da Bonnen - Kronikgune\nAzaroaren 5, 6 eta 7an ospatu zen Bonn-en (Alemania) C3-Cloud patzuergoaren bosgarren osoko bilkura.\nTopaketa honetan duela gutxi burututako jarduerak berrikusi eta otsailean abiatuko den esku-hartzearekin hasteko beharrezkoak izanik oraindik ere gauzatu ez diren jarduerak hobetu dira.\nC3-Cloud proiektuaren helburua gaixotasun anitzeko gaixo konplexuei zuzendutako arreta pertsonalizatuko planak garatzea da. Frogetan oinarriko diren plan horiek IKT erremintak baliatuko dituzte, eta diziplina anitzeko talde batek kudeatuko ditu, arreta integratua eta gaixoaren edota zaintzailearen inplikazioa sustatze aldera. Europako hiru eskualdetan (Warwickshire hegoaldea, Euskadi eta Jämtland Härjedalen eskualdea) egingo den ikerketa pilotuarekin egiaztatuko da proiektuaren aplikagarritasuna. Osakidetza eta Kronikgune dira Euskadiren ordezkariak.\nProiektuaren erdia burutu da dagoeneko eta orain esku-hartzearen prestakuntza-fasean dago. Gaixoen eta zaintzaileen parte-hartzea sustatzeko eta banakako arreta planak egiteko erabiliko diren bi plataforma digitalen garapena amaitu da. C3-Cloud aplikazioaren arkitektura zehaztu da eta hura inplementatzeari eta hedatzeari ekin zaio. Gainera, ikerketako parte-hartzaileen prestakuntzarako tokiko plana ere garatu da, eta horretarako beharrezkoak diren prestakuntza-materialak sortu dira.\nIkerketa hau Euskadiko Ikerketa Klinikoetarako Batzorde Etikoak (E-IKBE) onartu du.\nProiektuari buruz gehiago jakin nahi baduzu, sakatu hemen (https://www.kronikgune.org/c3cloud) edo sartu webgune ofizialean (http://c3-cloud.eu/).


2012 urria | Odolaren mintzoa\nPosted in Beldurrezkoa, Gore-a, Zientzia-fikzioa\nHein batean, Uzumaki porrot egindako filma da. Ez du ongi funtzionatzen. Kale egiten du. Alde batetik, mantsoa da, mantsoegia, erritmo geldokoa, bizitasuna falta du. Bertzetik, hainbat film daramatza barnean, hainbat estilo, baina ez da inoiz bakar batera erabat lerratzera iristen. Tarteka, iduri luke Le fabuleux destin d’Amélie Poulain-en estiloko imajinak izanen direla nagusi. Bertze zenbaitetan, pentsa genezake bi protagonista nerabeen kezkek eta frustrazioek osatzen dutela filmaren...\nEgia da Julien Mauryk eta Alexandre Bustillok bide berritik jo dutela Livide –beren bigarren filma– egiteko tenorean. Lehendabizikoan (À l’intérieur, dagoeneko komentatua blog honetan), istorioa hasi eta hogei bat minutura odol-besta basa ematen zitzaion ikusleari, filmaren akabera artio in crescendo zihoana. Livide-n, astia hartu dute zuzendariek giro egokia sortzeko, bai eta pertsonaia nagusiak eta haien motibazioak aurkezteko ere. Baina, neurri batean, filmaren bigarren zatian,...


Auto karabanen bilkura egingo dute asteburuan - Oñati - Goiena.eus\nAuto karabanen bilkura egingo dute asteburuan\nMireia Bikuña 2008-01-21 11:19\nSorbeltz Auto karabana Erabiltzaileen Euskal Elkarteak, zapatuan, Oñatin egingo duen urteko batzar arruntean 45 auto karabana elkartuko dira. Bada, egubakoitzerako eta domekarako hainbat irteera antolatu ditu.\nBatzarra eta bisitak\nZapatuan goizeko bederatzietan bisita gidatua egingo dute Unibertsitatean eta Parrokian; eta , ondoren, kultur etxean bilduko dira urteko batzarra egiteko. Bileran, 2007ko balorazioa egingo dute, eta 2008rako planak azalduko dira: irteerak, kontzentrazioak, bilerak...\nZapatua bukatzeko afaria egingo dute Arantzazuko Goiko Benta jatetxean. Hala, gaua bertan pasako dute; eta domeka goizean Arantzazun egingo dute bisita gidatua, 10:30ean. Frantziskotarrekin bildu ondoren Arrikrutzeko kobak ikusteko aukera izango dute.\nSorbeltz elkartea duela urte bete sortutako elkartea da. Auto karabana Erabiltzaileen Euskal Elkartearen helburu nagusia auto karabana erabiltzaileen eskubidea bermatzea da. Hartarako, urtean zehar hainbat hitzaldi eta bilera


@IxaTaldea: NewsReader proiektua abian jarri dute Amsterdamen — Langune\nHauek gara kontsortzioko kideak :\nGaur egunean albiste-datuen kopuruak ikaragarri handiak dira eta zabalduz doaz gainera. Mila milioika dokumentu eduki dezakegu gordeta eta milioika dokumentu berri sortzen dira egunero. Gertaera berrien aurrean arin erantzun behar duten erabaki-guneetako langileek ezintasunean ibiltzen dira gaur egunean, egun erabiltzen diren soluzioek ez baitabiltza behar bezala. Ondorioz ia ezinezkoa da erabakiak hartzea informazio esanguratsu guztia eskuratuta, eta profesional horiek moldatu behar izaten dira informazio ez-osoa, ez-zehatza eta zaharkituarekin.\nNewsReader proiektuan erabaki-prozesuetan laguntzeko tresna bat garatu nahi da. Profesionalari interfaze grafikoen bidez dokumentuak lerro historikoetan antolatuta erakutsiko zaizkio. Elkarrekintzaren bidez dokumentuen berritasun maila aztertu ahal izango du. Helburua da erauztea zer gertatu zion nori, non eta noiz, eta jakitea horrelakoak bereizten lerro historiko diferenteetan. Horrela, iraganeko gertaerak aztertuz NewsReader etorkizuneko gertaerak aurreikusteko gauza izango da. Gertaera berriak azaltzeko ahalmena lortuko du iraganeko datuak erabiliz. Finantzetako eta ekonomiako profesionalek testatuko dute tresna hau proiektuko azken urtean.


Zabalik dago oraindik hiriko gazte ekintzaileek Udalari enpresak sortzeko laguntza ekonomikoa eskatzeko epea | Ayuntamiento de Pamplona\nZabalik dago oraindik hiriko gazte ekintzaileek Udalari enpresak sortzeko laguntza ekonomikoa eskatzeko epea\n2020ko Uztaila 29a\nUrriaren 10era arte egonen da zabalik hiriko gazte ekintzaileek enpresak sortzeko helburuz Iruñeko Udalari laguntzak eskatzeko epea. 50.000 euroko kopurua aurreikusita dago, partida agortzen ez den bitartean proposamenen artean eskaera-hurrenkeraren arabera banatzeko. Jarduera ekonomiko berriak sortu eta abiatzeko gastuak diruz laguntzea da helburua. Diru-laguntzek gastu horien % 70 gehienez ere estaliko dute, 2.000 euroko mugaz negozio bakoitzeko, pertsona fisikoen, sozietate zibil eta nortasun juridikorik gabeko sozietate irregularren kasuan, eta 3.000 euroko mugaz, nortasun juridikodun sozietateen kasuan.\nDiru-laguntza honi heltzeko oinarrizko baldintzak dira jarduera ekonomiko berria eratzen edo eratu duten pertsona fisikoak edo juridikoak izatea (EJZn alta emanda egon behar dute lehenbiziko aldiz 2019ko irailaren 15a eta 2020ko irailaren 14a bitartean, biak barne). Badira diruz laguntzen ez diren enpresa-jarduera batzuk, hala nola jokoarekin zerikusia dutenak, tabernak eta tankerakoak. Bestalde, aurreko edizioetan diru-laguntza hau jada jaso dutenek ezinen dute berriz ere eskatu.\nDeialdi honen oinarriak, osorik, kontsultagai daude Iruñeko Udalaren webguneko egoitza elektronikoan. Dokumentazioa edozein erregistrotan aurkez daiteke, edo Administrazio Publikoen Administrazio Prozedura Erkideari buruzko Legean aurreikusten diren bideetako edozein erabiliz.\nAurreko edizioan 35 proiektu hautatu ziren, besteak beste, haurrendako jolas-jardueretarako lokal bat, interiorismo eta altzari-diseinuko estudio bat, jantzi-denda bat eta errehabilitazio-kontsulta bat.


txintxarri.eus: Debekatua dago sufre-hautsa kalean erabiltzea\nDebekatua dago sufre-hautsa kalean erabiltzea\nLasarte-Oriako Udalak herritarrei oroitarazi die debekatuta dagoela sufre-hautsa kalean erabiltzea\nTxintxarri 2018/07/6 10:00\nLasarte-Oriako Udalak herritarrei oroitarazi die debekatuta dagoela sufre-hautsa kalean erabiltzea. Hain justu, azkenaldian udalak antzeman du hauts toxiko hori bota dutela kale kantoi batzuetan, animaliak pixa egitea eragozteko asmoarekin. Edonola ere, sufrea kaltegarria izan daiteke osasunarentzat, batik bat arnasten, irensten edo azalarekin ukitzen bada. Horregatik, bide publikoetan produktu hori edo antzekoak erabiltzea guztiz debekatua dago.\nUdal ordenantzak honela arautzen du: "Usain txarrak sorrarazten dituen, toxikoa den eta/edo, oro har, gogaikarri gertatzen den edozein substantzia iturri, ibai, errekasto edo urmaeletan edo bide publikoan botatzea arau hauste larritzat jotzen da, eta 301 eurotik 1.000 eurora arteko isunarekin zigortua izan daiteke".


Hemen zaude Herritarren postontzia › Gai-arloak › Herritarren parte-hartzea\nHerritarren parte-hartzea arloari dagokionez, honako gaiak bereizi ditu Vitoria-Gasteizko Udalak herritarrek iradokizun, iruzkin eta eskariak errazago egin ditzaten. Gai horietako bat sakatuz gero, argibide gehiago eskuratu ahalko duzu. Horretaz gain, zenbait gaitan, beste herritarrek egindako ekarpenak eta Udalak berak emandako erantzunak edo jakinarazpenak ikusi ahalko dituzu.\nElkarteak eta boluntariotza\nHerritarren parte-hartzearen balore argi eta garbi demokratikoaren adierazpen den elkarte-bizitza eta boluntariotza kudeatu, dinamizatu eta bultzatzearekin zerikusia duten kexak eta / edo iradokizunak.\nHerritarren Parte-hartzea (bestelakoak)\nHerritarren parte-hartzearekin eta elkarte-bizitzarekin zerikusia duten, baina aurreko idazpuruen barruan sartu ezin diren kexak eta / edo iradokizunak.\nUdalaren eskumeneko gai publikoetan entitateek eta herritarrek zuzenean parte hartzeko dauden modu, baliabide eta prozedurekin (hartara herritarrek udalerriko gaietan ardura handiagoa hartzea ahalbidetuz) zerikusia duten kexak eta / edo iradokizunak.\nElkarguneak - Auzoguneak\nTemas tratados en los elkargunes y auzogunes.


La Coiffeuse | Picassoren margolan lapurtu bat atzeman dute AEBn\nPicassoren margolan lapurtu bat atzeman dute AEBn\nParisko Pompidou zentrotik ebatsi zuten 2001ean. Gaizkile talde bat New Yorken sartzen saiatu da, itsasontziz.\n2001ean Parisko Pompidou zentrotik lapurtu zuten margolana. EFE\n2001ean Parisko Pompidou zentrotik lapurtu zuten La Coiffeuse (Ile-apaintzailea) Pablo Picassoren koadroa atzeman dute Newmark portuko aduana-kontrolean (New York).\nThe New York Times egunkariak argitaratu duenez, abenduan topatu zuten margolana, gaizkile talde bat AEBn itsasontziz sartzen saiatzen ari zenean. Koadroa ustez "artisautza edo jostailuak" zeramatzan fardel baten barruan atzeman zuten, eta Belgikatik bidali omen zuten.\nMargolari espainiarrak 1911n pintatu zuen koadroak 2,5 milioi dolar balio du, eta Frantziako Gobernuarena da. Parisko Pompidou zentroan zuten zintzilik, ikusgai, baina 2001ean lapurtu egin zutela salatu zuten museoko arduradunek.\nMargolana 2014ko abenduaren 18an heldu zen Newarkeko portura (New Jersey), eta Long Island Cityko biltegi batzuetara eraman behar zuten. Egunkari horren arabera, Pompidou zentroko adituak urtarrilean joan ziren AEBra, eta topatutako lana La Coiffeuse zela egiaztatu zuten.


Hemen zaude: Sarrera » Herri aldizkaria » 2006 » Azaroa » Anastasio Esnaola\nAnastasio Esnaolaren azken hatsa\nAnastasio Esnaola ekainean hil zen, eta orain ‘Barrua huste aldera’ liburuan haren azken 30 urteetako poemak bildu dituzte\nAzpeitiarra jaiotzez, zarauztarra bizitzez, fraide frantziskotarra bizieraz: irakaslea lanbidez eta idazlea bihotz-bidez...”. Horrela deskribatzen du Paulo Agirrebaltzategik Anastasio Esnaola. Barrua huste aldera euskarazko poema liburua argitaratu du Arantzazuko Editorialak, Esnaolaren azken 30 urteetako poemak bilduz. Ekainean hil zen fraidea, 73 urte zituela, liburua argitaratu aurretik.\nAgirrebaltzategi, Esnaolaren laguna eta liburuaren editorea izan da “Maitagarria eta leiala zen. Eta langilea”.Agirrebaltzategik berak azaldu bezala, “pena da” Anastasio Esnaolak liburua argitaratua ezin ikusi izana. Izan ere, liburua inprentarako prestatuta zela ustekabean hil zen Esnaola.\nNahiz eta beste zenbait lan argitaratuak izan —Ramón María Valle Inclánen Buhame-argiak euskarara itzuli zuen—, liburu hau argitaratzeak “ilusioa” egiten zion. “Operatuta egon zen hura eta behin bisitara joan eta ilusio handiz ikusi nuen. Gero, beste behin, Zarautzera joan nintzaion bisitan eta liburuaren sarrerarako neuk idatzitakoa eman nion irakur zezan. Orduan ere gustura ikusi nuen, eta asko eskertu zidan egindako lana”.\nBizitza. Esnaola irakaslea izan zen Zarautzen Frantziskotarretan (Zarautzen 47 urte egin zituen bizitzen; Azpeititik kanpo 60 urte zeramatzan) eta denbora librean beti idatzi izan zuen. “Poema batzuk argitaratu ditugu, baina Anastasiok gure esku askoz gauza gehiago utzi zituen. Liburuan dauden baino askoz poema gehiago eman zizkigun. Poemez gain, antzerkiak, saiakerak, bertsoak... ere idatzi zituen”. Hasieran bertsoez eta poemez osatu nahi zuten liburua baina, gehiegi luzatuko zela-eta, azkenean poemak baino ez dituzte argitaratu.\nHitz berriak ikasten\nEz gara geu bilduma (1975).\nnituen bi emazte,\nErdi lotan nonbait\nzerbait galdetu zeutaten.\nEz dut konprenitu\nKonprenitu ez da\nesaten, ulertu baizik\nEta erdaldun zirela\nari zirelaz gero.


Ez-jokuak - Zero.Bat\nBideojolasen munduan bi erabiltzaile multzo ezberdin daude.\nAlde batetik betidanik jolasten dutenek, eta joku luzeak, konplikatuak eta gidoi luzeekin gustatzen zaienak. Hauei ingelesez hardcore gamers esaten zaie. Bataz beste hogeitapiko urtetako gizonezkoak dira eta zenbait urte daramate bideojolasekin.\nBestalde, multzo berri bat sortzen ari da casual gamers deritzona. Hauei gustatzen zaie aisialdi momentu baten, eta buruari atseden pixkat emateko, denboratxo bat ematea joku ez oso konplikatu batean, apenas gidoi barik eta guztiz intuitiboak. Mahai jolasetan bezala zortzi eta laurogei urteko pertsonak dira.\nBigarren multzo honetan daudenentzat ez-jolas berriak sortzen ari dira, eta batzuk oso entretenigarriak, eta gainera onak osasunerako: English training (ingelesa hobetzeko), Brain Training (kalkulu mentala eta arreta hobetzeko), Sight training (gure begiak entrenatzeko hobeto ikus dezaten)...\nBaina ez pentsa dena training bezalako jokuak direla. Bestelakoak ere badaude: zirujau simuladoreak, sukaldari simuladoreak, txakur zaindariak...\nEzjolasak esaten diet azken finean ez daukatelako gidoirik, ezta helburu zehatzik ere (oraingo hontan ez dago talde terrorista bat atzetik 4. guda mundiala sortu nahian).\nArgi daukat bigarren talde hontan egongo dela negoziorik handiena bideojolas industrian. Azken finean gero eta aisialdi gutxiago daukagu, eta gainera ondo pasatzeaz gain, burua ere zaintzen baduzu...\nGogoratzen naiz nire amak esaten zidanean hainbeste jolastegatik ergela geratuko nintzela. Eta orain berak egunero-egunero egiten ditu bere Brain Training ariketak etxekolanak balira bezala\nbideojolasak gabonak nintendo opari


Jon Garaño eta Aitor Arregi, film ‘Handi’ baten zuzendariak | Faktoria | EiTB\nJon Garaño eta Aitor Arregi, film ‘Handi’ baten zuzendariak\nPasa den astean jakin genuen zinemaldiko sail ofizialean lehiatuko dela ‘Handia’ filma. Zuzendariek filmaren grabazioaren inguruko sekretuak eta pasarteak argitu dizkigute ‘Faktoria’n.\nArregik eta Garañok filmaren produkzioaren inguruko misterioak argitu dizkigute. Kontatu digute, produkzio osteko fasean daudela oraindik; baina ez dute zalantzarik filma zinemaldirako prest izango dela.\nMigel Joakin Eleizegi izan zen Altzoko Handia; hala ere, askok uste dutenaren kontra, ez da haren pelikula biografikoa izango. Eleizegi anaien pasarteak kontatuko ditu pelikulak, benetako eta fikziozko elementuak nahastuz.\nAurre estreinaldia zinemaldian izango den arren, urriaren 20an iritsiko da pelikula zinema aretoetara. Hala ere, gaur goizean aurrerapen txiki bat egin digute zuzendariek ‘Faktoria’n.\n53 zaurituk ospitaleratuta jarraitzen dute, horietatik 13k egoera kritikoan\nKatalunia eta Frantzia arteko muga, Esquadra Mossoek erabat hartuta\nBartzelona eta Cambrils\nAthleticek golik gabe berdindu du Getaferen aurka\n'Aztarna' monumentua kaltetu dute sinbolo falangista pintatuta\nAbisu horia ezarri dute biharko Euskadin muturreko tenperaturengatik\nOtaegik bere lehen txapelketa irabazi du Europako zirkuituan


irati.org - Iratiko erabilerak\nAbeltzaintzak oso garrantzi handia izan du Iratiko bizitzan eta historiaurretik joan da bertako paisaia moldatzen. Aztarnategi megalitikoak larreetan eta artegi eta bordeetan daude eta inguru horiek horrela orain dela mila eta mila urtetik iraun dutela adierazten du horrek.\nIratin bazkatzen diren ardiak rasak, haragi-ekoizleak, giro lehorragoetakoak, eta latx ardiaren hiru barietatetakoak dira: mutur beltzekoak, zeinetan adarrak arrek nahiz emeek izan baititzakete, mutur zurikoak eta eusko-bearnotarrak, buru estuagokoak. Behien artean, arrazarik maizenak blonde Aquitaine eta behi piriniarra dira. Zaldietan arraza tipikoa Aurizko behorra da.\nAbereak mendi larreetan elikatzen dira; horiek balio mantentzaile handia dute lastodun eta lekadunez oso oparoak baitira eta horrek haragiaren, esnearen eta inguruan egiten diren gazten kalitatean eragiten du. Larre gehienak herri lurrak dira eta badira ibar piriniarren artean larreak uzteko urtero berritzen diren akordioak. Beste abere talde batzuk errege altxonbideetatik joaten dira Nafarroako Erriberan bazkatzera.\nIratiko zur ustiapena baso antolamenduko planei jarraituz egiten da eta Aezkoa eta Zaraitzurentzat diru sarreren iturri garrantzitsua da.\nGaur egun, herri basoak direnez, ibaxa hauetako biztanleek zur loteak etxerako eta beste produktu batzuk -ziza, onddoa, masusta, ahabia eta sagarmina- likoreak egiteko aprobetxatzen dituzte.\nHistorian zehar, bestalde, zuhaitzak eraikuntzan, ezkurrak eta hostoak abereentzat eta egur ikatza aprobetxatu ziren.\nIratik aukera anitz ematen ditu aisiarako. Mendi ibiliak bai lurraldea zeharkatzen duten hiru ibilbide luzeetan (GR10, GR11 eta GR12) bai herri bidexketan eta ibilbide laburretan edo Erreka Idorra mugaz gaindiko bidean zehar egiten dira.\nBizikletaren zaleentzat, ehunka kilometroko pistak eta BTT ibilbideak daude, horietako anitz balizaturik. Piraguismoa, arroil-kirola eta eskalada ere egiten dira eskualdean.\nTurismo azpiegituretan, Iratiko Etxeak, Iratiko Etxolak eta Garaziko Etxola daude besteak beste.\nNeguan iraupen eskia eta erraketa bidezko paseoak egin daitezke Abodiko eta Iratiko Etxoletako estazioetan.\nEhiza eta arrantza bi tradiziozko erabilerak izan dira Iratin.\nUsoa eta oilagorra: Egun eskopetaz egiten da, lehen sareak erabiltzen ziren muinoetan. Uso-ehizategiak Iratiko sei eremutan daude. Horietako batzuk enkantean jartzen dira eta ibaxek, hola, diru sarrera txikiak izaten dituzte.\nGainerako ehiza (basurdea, orkatza, oreina) eta arrantza (amuarraina) arauturik dago barrutiz eta barruti hesituz, ehiza larrian mugaturiko ehizaki kopuruaz eta ibai zati batzuetako arrantza debekuaz.\nAntzina jarduera horiek premia-premiakoak ziren, biztanleen dieta eskasaren osagarria zirelako. Jada Nafarroako Erregek ehizaldi handiak egiten zituen inguruetan, 1165. urtekoa adibidez, zeinetan 188 ehizaki lortu baitzituzten, haietarik 14 hartzak, 22 oreinak eta 16 basurdeak.


Lekeitioko Udala - Udal tributuek ez dute igoerarik izango\nUdal tributuek ez dute igoerarik izango\nAurtengo osasun eta gizarte krisi egoera honen aurrean, Lekeitioko Udalak udal zergak eta tasak bere horretan uztea erabaki du, inongo igoerarik gabe.\n2021ko ordenantza fiskalek, oinarrizko zerbitzuak eskaintzen jarraitzeko beharrezkoak diren diru-sarrerak bermatzeko helburua dute. Hala ere, urte honetan bizi dugun osasun eta gizarte larrialdia kontuan izanik, udal zergak eta tasak ez igotzea erabaki da, hau da, iazko urtean bezala mantenduko dira, nahiz eta erabaki honek udalean diru sarrera gutxiago izatea suposatu.\nBeste batzuen artean, Ondasun Higiezinen Gaineko zerga / Hiri ondasunak, hiri-lurren balio gehikuntzaren gaineko zerga, zaborren bilketa, estolderia, hilerria, merkatua eta hirigintzako baimenak aurkitzen dira zerga eta tasa hauen artean.\nEgungo egoeran, lekeittar askoren ekonomiak kolpe handia jasan du eta garrantzitsua da horren aurrean erraztasunak ematea. Lekeitioko Udala jakitun da egoera horretaz eta zergak eta tasak ez igotzea erabakia hartu du, herriak aurrerapausoak eman eta hobetzen jarraitzeko bideragarritasuna bilatzen den neurrian, herritarrei ere lagundu ahal izateko.


Hernanik bere ondare kultural guztia bilduko du. Noticias de Gipuzkoa\nHernanik bere ondare kultural guztia bilduko du\nEgistasmoa herritarrei asteazkenean aurkeztuko zaie beraien parte-hartzea lortzeko xedearekin\nHernani- Hernaniko Udalak egitasmo berri bat jarri nahi du martxan, Hernaniko kultur ondarea, sistematikoki, jasotzea helburu duena;kultur ondare elementu “guztien” informazioa jasotzea eta konstantzia edukitzea, alegia.\nHainbat arrazoik bultzatu dio Udalari proiektu hori aurrera eramatera. Hernanin kultur ondarea egon badago, baina sistematikoki bilduta egotea ez izana da nagusia. Gainera, gaur egun, ondarearen kontzeptua zabaldu egin da, ondare materialaz (higiezina eta higigarria) gain, materiagabeari garrantzi handia ematen zaio, eta ahozko tradizio eta folkloreari ere bai.\nOndare historikoari dagokionez, Erdi Aroko hirigune historikoa eta bere eraikinak, hala nola Portalondo edo Dorretxea;Santa Barbara gotorlekua eta Cométe Sarearen ibilbidea aurki daitezke. Ondare natural zabala ere badu Hernanik Santa Barbara menditik edo Urumea ibaitik hasi eta ingurunean egin daitezkeen erruta ugariak arte. Azkenik, sagardoa, Done Jakue bidea eta Azeri dantza ondare materiagabearen barruan kokatuko lirateke. Beraz, Hernanin kultur ondarea, bere osotasunean, jasotzeko ahaleginak egin nahi ditu Udalak, gero herritar guztiei ezagutzera emateko asmoz.\nEgitasmoa aurrera eramateko, herritarren parte-hartzea derrigorrezkoa dela iruditzen zaio Udalari, askok, bakoitzak bere arloan, lan handiak eta lan asko egin baitituzte. Hori dela eta, guztien ekarpenak, iritziak eta proposamenak ezagu-tzeko asmoarekin, datorren asteazkenean, 19.00etan Biteri kultur etxean egingo den tailerraren deialdia luzatu die. - A.M.


Hartzidura - Etxeandia Garardauak\nMuztioa duen azukre ezberdiñak, alkohol eta karbono dioxidoan bihutzen dute legamiek,\nHiru legamia mota daude garagardogintzan: Ale motakoa, Lager eta hartzidura edo lanbikoak.\nLegamia bakoitzak lan tenperatura maila bat du. Egozi eta gero, beraz, muztioaren teneperatura legamiaren beharretara egokitu beharko genuke. Kontuz hemen! Gehiegizko tenperaturak legamiak hil ditzake eta.\nGero eta lehenago hoztu gure garagardoa kutsatzea zaieztuko dugu: 40 gradu ingurutan dagoenean kutsatze arrisku handia dago.\nOztu gabeko garagardoak ilunago edo turbioagoak ataratzen direla ere konturatu naiz.\nLotearen tamainaren arabera izango ditugu arazo gehiago edo gitxiago muztioa hozteko. Txikia bada, erraz egin liteke hizotz batzuekin, gehiegizkoa bada serpentiñak edo interkanbiadoreak beharko ditugu.\nHozteak lupuluaren isoremerizazioa gelditu egiten du eta turbioen presipitatzea, beraz nire gomendioa lapikoan hoztea da, eta ez fermentadorean.\nLegamia likidoan edo hautsetan (solidoan) erosi genezake.\nLegamia hidratatzea komeni da, erabili behar den aurreko egunean, baldin eta hautsean erabiltzen badugu.\nBehin muztioa ontzian, legamiaren tenperatura egokian eta ondo itxiga dagoela, batera eta bestera mugitu, legamiak ondo nahastu eta mustioa hobeto aireratzeko. Airlock’a jarri eta alkoholarekin (botikineko alkohola edo ginebra,…) bete airlock’a, baldin eta barrura zeozer erortzen bada mustioa kutzatu ez dezan.\nHartzidura 12 ordutan jarri beharko litzake martzan, gehienez 24 ordutan. Gehieneko denbora hori pasata hartzidura seinalerik ez badago, zeozer gaizki dagoenaren seinalea litteke. Siurrenik tenperatura, edo legamiaren egoera eskaza.\nHartziduran hiru faktore dira garrantsizkoak: Nahikoa legamia edo/eta ondo aireztatua, mustioaren azukre eta legamien elikagai eta nutrienteak eta legamiarentzako tenperatua egokia.\nKutsadura arrizkuak: Pediococcus eta Lactobacillus dira arrisku nagusia. Geu garraiatzen ditugu hauek, eskuetan eta ahoan askotan. Garbitasuna eta fermentazio “ontziari arnasik ez”.\nLehenengo hartzidurak 48 ordutik 7 egunera luzatu daiteke, tenperatura eta azukre mailaren arabera. Gero eta azukre gehiago denbora gehiago beharko luke hartzidura guztiz osotzeko. Egun batzuk pasata, aktibitatea gitxitu denean (Arilock’a ikusi), tapa kendu eta begiratu zelan doan. Baldin eta bitse badago upelaren goiko partean (muztioaren gainean), ondiño egun batzuk gehiago utzi behar da, garagardoa ondo ikusten bada (bitse barik) hartzidura osotu egin da, edo agian gelditu egin da. Refraktometroarekin edo dentsimetroarekin neurtu eta jakingo dugu zenbatekoa izan den gure dentsitatea.\nHasierako dentsitatea 1045 izanik, bukaerako dentsitatea 1010 izatea lortu beharko genuke. Ez da ezer gertatzen geixeagoa bada, ezta bajuagoa bada ere ez, baina bukaerako dentsitatea altuegia denean 1020, adibidez; guztiz fermentatu gabe dagoelaren seinalea da; Agian dextrina gehiegi dituelako edo again legamiek teneperatura aldaketa gogor bat izan dutelako,… Gero eta hasierako dentsitate handiagoa izan, bukaerako dentsitatea ere handiagoa izango da, eta kontran hasierako dentsitatea txikiagoekin, bukaerako dentsitateak txikiakoak beharko lirateke.\nHeltzea, ontzea, bigarren fermentazioa edo post-fermentazioa\nBehin lehen hartzidura eginda, post-fermentazioa edo ontzea letorke. Ez da zertan egin behar! Lehenengo hartzidurarekin nahikoa litzake, baina bigarren hartzidurak edo ontzeak mesede egiten dio garagardoa (fermentado guztiei: ardoa, sagardoa,…) garbitzeari. Bigarren fermentazio hau hotzean egiten bata hobe; Garbiakoa geldituko da garagardoa. Zenbat denbora? Gero eta otzago denbora gitxiago. Leku hotz batetan, 7egun nahikoa behar luke, 15 egun tope jarriko nuke nik. Kontuz hotzegi badago, legamiak akatu ditzazkegu, eta botilan beharrezko ditugu legamia gitxi batzuk karbonatazio naturala lortze aldera.\nErraketa, garagardoa batetik bestera pasatzeko prozesuari deritso. Sedimentuak (legamiak batipat), bananduteko. Erraketa poliki-poliki egin behar da aireak (oxigenoak) kalte egiten bait dio garagardoari une onetan eta ahalik eta legamiez garbien iragateko.\nGaur, Barakaldoko Kultur Etxean izandako garagardo ikastaroan honako gaia jorratu dugu.\nGero Sondikako Txorierri Garagardo fabrikari bisita birtuala egin eta euren garagardo batzuk proba ditugu.


Valtierrako Esperantzaren Ermita (Nafarroa) :: 3DIGITALA\nValtierrako Esperantzaren Ermita (Nafarroa)\nErmitaren fatxada nagusiaren irudia. 1678 urtean egindako barroko estiloko adreiluzko eraikuntza da. Fatxada bi gorputzetan banatuta dago. Erremate moduan, erpinean kanpai-horma bat duen triangelu-formako frontoi bat dauka. Kanpai-horman kanpai bat ikus daiteke. Beheko gorputzean portada dago. Alboetan bi pilastra eta gainean triangelu-formako frontoi bat dituen erdi-puntuko arku batez osatuta dago. Frontoiaren erdian, barruan eskultura bat duen horma-hobi bat irekitzen da.\nhitzak: Valtierra Navarra Esperantzaren Ermita ermita Esperantza eraikuntza arkitektura barrokoa XVII hamazazpi adreilua fatxada portada pilastra frontoia arkua erdi-puntua horma-hobia eskultura kanpai-horma kanpaia